
ΤΕΥΧΟΣ ΔΕΥΤΕΡΟ 


Αρ. Φύλλου 528 


29 Απριλίου 2002 


ΑΠΟΦΑΣΕΙ Σ 

Αριθ. 263/24.4.2002 

Κύρωση του κανονισμού προμηθειών της Εταιρείας 
Κοινωνία της Πληροφορίας Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1 Του άρθρου 24, παράγραφος 10, του Ν. 2860/00 
(ΦΕΚ 251/Α/00) 

1.2 Της οδηγίας 92/50/ΕΟΚτου Συμβουλίου για τον συ¬ 
ντονισμό των διαδικασιών σύναψης δημοσίων συμβάσε¬ 
ων υπηρεσιών 

1.3 Της οδηγίας 93/36/ΕΟΚ του Συμβουλίου περί συ¬ 
ντονισμού των διαδικασιών για την σύναψη συμβάσεων 
δημοσίων προμηθειών 

1.4 Της οδηγίας 93/37/ΕΟΚτου Συμβουλίου για τον συ¬ 
ντονισμό των διαδικασιών σύναψης συμβάσεων δημο¬ 
σίων έργων 

1.5 Της οδηγίας 97/52/ΕΚ για τηντροποποίηση των οδη¬ 
γιών 92/50, 93/36 και 93/37 

1.6 Της οδηγίας 89/665/ΕΟΚ του Συμβουλίου για τον 
συντονισμό των νομοθετικών, κανονιστικών και διοικητι¬ 
κών διατάξεων περί της εφαρμογής των διαδικασιών προ¬ 
σφυγής στον τομέα της σύναψης συμβάσεων κρατικών 
προμηθειών και δημοσίων έργων 

1.7 Της οδηγίας 2001/78/ΕΚ για την τροποποίηση του 
παραρτήματος IV της οδηγίας 93/36/ΕΟΚ του Συμβουλί¬ 
ου, των παραρτημάτων IV, V, και VI της οδηγίας 
93/37/ΕΟΚτου Συμβουλίου, των παραρτημάτων III και IV 
της οδηγίας 92/50/ΕΟΚτου Συμβουλίου, όπωςτροποποι- 
ήθηκαν από την οδηγία 97/52/ΕΚ, καθώς και των παραρ¬ 
τημάτων XII έως και XV, XVII και XVIII της οδηγίας 
93/38/ΕΟΚ του Συμβουλίου, όπως τροποποιήθηκε από 
την οδηγία 98/4/ΕΚ. 

1.8Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (ΦΕΚ 137/Α/85), όπως συμπληρώθη¬ 


κε με το άρθρο 27 του Ν. 2081/92 (ΦΕΚ 154/Α/92) καιτρο- 
ποποιήθηκε με το άρθρο 1 του Ν. 2469/97 

1.9 Του Ν. 1599/96 "Σχέση κράτους πολίτη" (ΦΕΚ 
75/Α/96) 

1.10 Του Ν. 2522/97 "Δικαστική Προστασία κλπ" (ΦΕΚ 
178/Α/97) 

1.11 Του Π.Δ. 370/95 "Προσαρμογή της ελληνικής νο¬ 
μοθεσίας περί προμηθειών του Δημοσίου προς το Κοινο¬ 
τικό Δίκαιο" (ΦΕΚ 199/Α/95) 

1.12 Του Π.Δ. 346/98 "Προσαρμογής της ελληνικής νο¬ 
μοθεσίας περί δημοσίων συμβάσεων υπηρεσιών προς το 
Κοινοτικό Δίκαιο" (ΦΕΚ 230/Α/98) 

1.13 Του Π.Δ. 18/00 "Τροποποίηση του Π.Δ.. 346/98 σε 
συμμόρφωση προς τις διατάξεις της οδηγίας 97/52/ΕΚ" 
(ΦΕΚ 15/Α/ΟΟ) 

1.14 Του Π.Δ. 105/00 "Προσαρμογή της ελληνικής νο¬ 
μοθεσίας περί προμηθειών προς τις διατάξεις της οδη¬ 
γίας 97/52/ΕΚ" (ΦΕΚ 100/Α/00) 

1.15 Του Π.Δ. 334/00 "Προσαρμογή της ελληνικής νο¬ 
μοθεσίας περί δημοσίων έργων προς το Κοινοτικό Δίκαιο" 
(ΦΕΚ 279/Α/00) 

1.16 Την Απόφαση της 18ης /28.03.02 Συνεδρίας του Δι¬ 
οικητικού Συμβουλίου της ΚτΠ Α.Ε. 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Κυρώνουμε τον Κανονισμό Δημοπράτησης, Ανάθεσης 
και Εκτέλεσης έργων, υπηρεσιών και προμηθειών της 
εταιρίας "ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Α.Ε." που έχει 
ως εξής: 

ΚΑΝΟΝΙΣΜΟΣ ΔΗΜΟΠΡΑΤΗΣΗΣ, ΑΝΑΘΕΣΗΣ ΚΑΙ 

ΕΚΤΕΛΕΣΗΣ ΕΡΓΩΝ, ΥΠΗΡΕΣΙΩΝ ΚΑΙ ΠΡΟΜΗΘΕΙΩΝ 

ΤΗΣ ΕΤΑΙΡΙΑΣ "ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Α.Ε." 

ΚΕΦΑΛΑΙΟ Α': 

ΓΕΝΙΚΕΣ ΑΡΧΕΣ 

ΑΡΘΡΟ 1 

Αντικείμενο του Κανονισμού 

Αντικείμενο του παρόντος Κανονισμού αποτελεί ο κα- 

θορισμός των αρχών και η ρύθμιση του νομικού πλαισίου 
δημοπράτησης, ανάθεσης και εκτέλεσης έργων, υπηρε¬ 
σιών και προμηθειών που διενεργεί η Εταιρία με την επω¬ 
νυμία "Κοινωνία της Πληροφορίας Α.Ε." (εφεξής "Εται¬ 
ρία") στο πλαίσιο των δραστηριοτήτων της. 

ΑΡΘΡΟ 2 
Πεδίο Εφαρμογής 

Στις διατάξεις του παρόντος Κανονισμού υπάγονται 
όλες οι δημοπρατήσεις έργων, υπηρεσιών και προμηθει¬ 
ών που διενεργεί η Εταιρία καθώς και οι συμβάσεις που 
συνάπτονται από αυτήν στο πλαίσιο των δραστηριοτήτων 
της. Στις διατάξεις του παρόντος Κανονισμού υπάγεται 
το σύνολο των συμβαλλομένων με την Εταιρία και των 
εμπλεκομένων με τις ανατεθείσες συμβάσεις προσώπων 
και φορέων. 

ΑΡΘΡΟ 3 
Ορισμοί 

Στον παρόντα Κανονισμό οι κατωτέρω αναφερόμενοι 
όροι θα έχουν την έννοια που προβλέπεται στο παρόν άρ¬ 
θρο: 

Οικονομικός φορέας: κάθε εργολήπτης ή παρέχων 
υπηρεσίες ή προμηθευτής, φυσικό ή νομικό πρόσωπο ή 
κοινοπραξία/ένωση αυτών, που προτίθεται να λάβει μέ¬ 
ρος σε συγκεκριμένο διαγωνισμό της Εταιρίας σύμφωνα 
με τις διατάξεις του παρόντος Κανονισμού 

Ενδεικτική Προκήρυξη: η δημόσια έγγραφη γνωστοποί¬ 
ηση των κύριωνχαρακτηριστικώντων συμβάσεων έργων, 
υπηρεσιών και προμηθειών που προτίθεται να συνάψει η 
Εταιρία κατά τους επόμενους δώδεκα μήνες 

Προκήρυξη: η δημόσια έγγραφη ανακοίνωση ενός δια¬ 
γωνισμού κατά τις διατάξεις του παρόντος Κανονισμού. 
Στην περίπτωση του κλειστής διαδικασίας, η προκήρυξη 
ταυτίζεται με την πρόσκληση για υποβολή αίτησης συμ¬ 
μετοχής 

Διακήρυξη: το σύνολο των εντύπων και δεσμευτικών εγ¬ 
γράφων της Εταιρίας που περιλαμβάνουν αναλυτικά τις 
προδιαγραφές του διαγωνισμού για την ανάθεση συγκε¬ 
κριμένου έργου, υπηρεσίας ή προμήθειας, ορίζοντας, 
επίσης, τους όρους καιτις προϋποθέσεις διεξαγωγής της 
διαδικασίας, συμμετοχής στο διαγωνισμό και σύναψης 
της σχετικής σύμβασης 

Αρμόδιο όργανο της Εταιρίας: το Διοικητικό Συμβούλιο 
ή ο Διευθύνων Σύμβουλος. 

ΚΕΦΑΛΑΙΟ Β': 

ΔΙΑΔΙΚΑΣΙΕΣ ΑΝΑΘΕΣΗΣ 

ΑΡΘΡΟ 4 

Αποφάσεις διενέργειας διαγωνισμών 

Οι αποφάσεις που αφορούν στην δημοπράτηση έργου, 
υπηρεσίας ή προμήθειας, όπως η έγκριση της σκοπιμό¬ 
τητας δημοπράτησης, η επιλογή της διαδικασίας ανάθε¬ 
σης, η έγκριση της προκήρυξης και της διακήρυξης, η σύ¬ 
σταση επιτροπών, η τελική ανάθεση της δημοπρατούμε- 
νης σύμβασης κλπ, λαμβάνονται από το Διοικητικό 
Συμβούλιο της Εταιρίας κατόπιν εισήγησης του Διευθύ- 


νοντος Συμβούλου. Ειδικά για συμβάσεις έργων, υπηρε¬ 
σιών και προμηθειών μέχρι ποσού αξίας 117.388 € κατά 
κατηγορία δαπάνης ετησίως, καθώς και για μισθώσεις 
ακινήτων για τις ανάγκες της Εταιρίας μέχρι ποσού ετή¬ 
σιου μισθώματος 117.388 € , αποφασίζει ο Διευθύνων 
Σύμβουλος, σύμφωνα με το άρθρο 18 του Καταστατικού 
της Εταιρίας. 

Για την έγκριση διενέργειας διαγωνισμού ενός έργου, 
υπηρεσίας ή προμήθειας είναι δυνατόν να συντάσσεται 
από το αρμόδιο όργανο της Εταιρίας συνοπτικό Τεχνικό 
Δελτίο, το οποίο θα περιλαμβάνει τουλάχιστον την σκοπι¬ 
μότητα και το γενικό αντικείμενο, τον χαρακτηρισμό της 
δημοπρατούμενης σύμβασης ως έργου, υπηρεσίας ή 
προμήθειας, τον ενδεικτικό προϋπολογισμό (χωρίς ΦΠΑ), 
την επιλεγείσα διαδικασία ανάθεσης, την προβλεπόμενη 
διάρκεια της σύμβασης. 

ΑΡΘΡΟ 5 

Διαδικασίες Ανάθεσης 

Σκοπός της κάθε διαδικασίας ανάθεσης είναι η επιλογή 
και ανάδειξη του καταλληλότερου αναδόχου για την 
έγκαιρη, άρτια και την πλέον συμφέρουσα εκτέλεση του 
υπό ανάθεση έργου, υπηρεσίας ή προμήθειας. Η επιλογή 
της διαδικασίας ανάθεσης γίνεται με τήρηση των όρων 
του παρόντος και πλήρη διασφάλιση διαδικασιών διαφά¬ 
νειας. 

Α. Γ ια την ανάδειξη του κατάλληλου αναδόχου σε συμ¬ 
βάσεις των οποίων ο προϋπολογισμός είναι ίσος ή ανώτε¬ 
ρος των 130.000 € χωρίς ΦΠΑ, επιλέγεται κατά περί¬ 
πτωση μία από τις ακόλουθες διαδικασίες ανάθεσης : 

- Ανοικτή Διαδικασία 

- Κλειστή Διαδικασία 

- Διαδικασία με διαπραγμάτευση (όταν δικαιολογείται 
από τις σχετικές διατάξεις της ισχύουσας κοινοτικής νο¬ 
μοθεσίας) : 

με δημοσίευση προκήρυξης διαγωνισμού, 

χωρίς δημοσίευση προκήρυξης διαγωνισμού 

- Διαγωνισμός μελετών 

Το ποσό των 130.000 € ορίζεται ως όριο άνω του οποί¬ 
ου η Εταιρία εφαρμόζει για κάθε διαδικασία ανάθεσης τις 
διατάξεις της κοινοτικής νομοθεσίας περί δημοσίων συμ¬ 
βάσεων, υπό την προϋπόθεση ότι οι υπό ανάθεση συμβά¬ 
σεις εμπίπτουν κατά τα λοιπά στο πεδίο εφαρμογής της 
νομοθεσίας αυτής. 

Β. Για την ανάδειξη του κατάλληλου αναδόχου σε συμ¬ 
βάσεις των οποίων ο προϋπολογισμός είναι κατώτερος 
των 130.000 € χωρίς ΦΠΑ, επιλέγεται κατά περίπτωση 
μία από τις ακόλουθες διαδικασίες ανάθεσης : (α) Πρό¬ 
χειρος διαγωνισμός και (β) Απευθείας ανάθεση. 

Δεν αποκλείεται η οικειοθελής επιλογή διαδικασίας 
ανάθεσης από τις αναφερόμενες στην υπό (Α) παράγρα¬ 
φο. 

α. Ο πρόχειρος διαγωνισμός αποτελεί συνοπτική διαδι¬ 
κασία υποβολής προσφορών. Είτε δημοσιεύεται προκή¬ 
ρυξη στα πλαίσια της οποίας καλείται να υποβάλει προ¬ 
σφορά κάθε ενδιαφερόμενος που πληροί τους όρους 
της, είτε απευθύνεται πρόσκληση σε τρεις (3) τουλάχι- 

στον οικονομικούς φορείς συναφείς με το δημοπρατού- 
μενο αντικείμενο. 

β. Απευθείας ανάθεση αποτελεί εξαιρετική διαδικασία 
στο πλαίσιο της οποίας η Εταιρία, μετά από συνοπτική 
έρευνα αγοράς, αναθέτει απευθείας σε οικονομικό φο¬ 
ρέα της επιλογής της την εκτέλεση ορισμένης σύμβασης. 

Για τις συμβάσεις των οποίων ο προϋπολογισμός είναι 
ίσος ή κατώτερος των 15.000 € χωρίς ΦΠΑ, η Εταιρία 
μπορεί να προσφύγει στον οικονομικό φορέα της επιλο¬ 
γής της χωρίς την υποχρέωση σύναψης σχετικής έγγρα¬ 
φης σύμβασης (αγορά με τιμολόγια). 

ΑΡΘΡΟ 6 

Διαγωνισμός Μελετών 

Σε περίπτωση δημοπράτησης μελέτης με το σύστημα 
του διαγωνισμού μελετών, η Εταιρία αποσκοπεί να εξα¬ 
σφαλίσει μελέτες ή σχέδια, κυρίως στους τομείς της ηλε¬ 
κτρονικής επεξεργασίας δεδομένων, της αρχιτεκτονικής 
καθώς και των έργων πολιτικού μηχανικού, τα οποία επι¬ 
λέγονται από Κριτική Επιτροπή με ή χωρίς την απονομή 
χρηματικών βραβείων, σύμφωνα με τα ειδικότερα οριζό¬ 
μενα στη διακήρυξη. Όταν απαιτείται από τους συμμετέ- 
χοντες στον διαγωνισμό να διαθέτουν ένα συγκεκριμένο 
επαγγελματικό προσόν, τουλάχιστον το ένα τρίτο των με¬ 
λών της Κριτικής Επιτροπής πρέπει να διαθέτει το ίδιο ή 
ισοδύναμο προσόν. Ο διαγωνισμός μελετών μπορεί να 
απευθύνεται σε όλους τους ενδιαφερομένους που συ¬ 
γκεντρώνουν τα τυπικά προσόντα (ανοικτός) ή σε συγκε¬ 
κριμένο αριθμό υποψηφίων που προεπιλέγονται (κλει¬ 
στός) . Ο αριθμός των υποψηφίων που καλούνται να συμ- 
μετάσχουν στον διαγωνισμό πρέπει να λαμβάνει υπόψη 
την ανάγκη εξασφάλισης πραγματικού ανταγωνισμού, σε 
καμία δε περίπτωση δεν επιτρέπεται να είναι μικρότερος 
από τρεις (3). 

ΑΡΘΡΟ 7 

Υποχρεώσεις Δημοσιότητας 

Η δημοπράτηση συμβάσεων σύμφωνα με τον παρόντα 
Κανονισμό απαιτεί την τήρηση ορισμένων διατυπώσεων 
δημοσιότητας, με σκοπό να δοθεί στους ενδιαφερομέ¬ 
νους η δυνατότητα να έχουν επαρκή πληροφόρηση για τα 
δημοπρατούμενα έργα, υπηρεσίες ή προμήθειες. Ειδικό¬ 
τερα : 

Για τις συμβάσεις των οποίων ο προϋπολογισμός είναι 
ίσος ή ανώτερος των 130.000 € χωρίς ΦΠΑ, απαιτείται η 
δημοσίευση ενδεικτικής προκήρυξης στην Επίσημη Εφη¬ 
μερίδα των Ευρωπαϊκών Κοινοτήτων, σύμφωνα με τα ει¬ 
δικότερα οριζόμενα στην ισχύουσα κοινοτική νομοθεσία 
περί δημοσίων συμβάσεων. 

Γ ια τις συμβάσεις των οποίων ο προϋπολογισμός είναι 
ίσος ή ανώτερος των 130.000 € χωρίς ΦΠΑ, απαιτείται η 
δημοσίευση προκήρυξης στην Επίσημη Εφημερίδα των 
Ευρωπαϊκών Κοινοτήτων, σύμφωνα μετά ειδικότερα ορι¬ 
ζόμενα στην ισχύουσα κοινοτική νομοθεσία. Η προκήρυ¬ 
ξη δημοσιεύεται στην Εφημερίδα της Κυβερνήσεως και 
σε δύο (2) τουλάχιστον οικονομικές εφημερίδες ευρείας 
κυκλοφορίας. Σε περίπτωση που το δημοπρατούμενο 


αντικείμενο αφορά στην επαρχία, η ανωτέρω προκήρυξη 
δημοσιεύεται επιπλέον σε μία τοπική εφημερίδα. 

Σε περίπτωση διεξαγωγής πρόχειρου διαγωνισμού με 
προκήρυξη, η προκήρυξη δημοσιεύεται σε μία τουλάχι¬ 
στον ημερήσια εφημερίδα ευρείας κυκλοφορίας. 

Η ενδεικτική προκήρυξη και η προκήρυξη μπορούν επι¬ 
πρόσθετα να δημοσιεύονται στο διαδίκτυο. 

Για τις συμβάσεις των οποίων ο προϋπολογισμός είναι 
ίσος ή ανώτερος των 130.000 € χωρίς ΦΠΑ, απαιτείται η 
δημοσίευση ανακοίνωσης σύναψης της σύμβασης στην 
επίσημη εφημερίδα των Ευρωπαϊκών Κοινοτήτων, σύμ¬ 
φωνα με τα ειδικότερα οριζόμενα στην ισχύουσα κοινοτι¬ 
κή νομοθεσία περί δημοσίων συμβάσεων. 

ΑΡΘΡΟ 8 

Γ ενικές αρχές δημοσιότητας 

Οι προκηρύξεις που αποστέλλονται στην Επίσημη Εφη¬ 
μερίδα των Ευρωπαϊκών Κοινοτήτων και τον ελληνικό τύ¬ 
πο συντάσσονται σύμφωνα με τα ειδικότερα οριζόμενα 
στην ισχύουσα κοινοτική νομοθεσία περί δημοσίων συμ¬ 
βάσεων. Δεν πρέπει να δημοσιεύονται στον ελληνικό τύ¬ 
πο πριν από την αποστολή τους στην υπηρεσία επισήμων 
εκδόσεων των Ευρωπαϊκών Κοινοτήτων, το κείμενο δε 
που δημοσιεύεται στον ελληνικό τύπο δεν μπορεί να πε¬ 
ριέχει πληροφορίες άλλες από τις δημοσιευόμενες στην 
Επίσημη Εφημερίδα των Ευρωπαϊκών Κοινοτήτων και 
πρέπει να αναφέρει την ημερομηνία αποστολής της προ¬ 
κήρυξης στην τελευταία. 

Τα έξοδα δημοσίευσης στον ευρωπαϊκό τύπο βαρύνουν 
την υπηρεσία επισήμων εκδόσεων των Ευρωπαϊκών Κοι¬ 
νοτήτων, ενώ τα έξοδα δημοσίευσης στον ελληνικό τύπο 
βαρύνουν την Εταιρία. 

ΑΡΘΡΟ 9 

Διακήρυξη 

Το κείμενο και το περιεχόμενο της προκήρυξης και δια¬ 
κήρυξης εξειδικεύονται και εγκρίνονται κάθε φορά από το 
αρμόδιο όργανο της Εταιρίας, και υπογράφονται κατά 
φύλλο από το Διευθύνοντα Σύμβουλο. Σε περίπτωση δε, 
που ο διαγωνισμός αφορά σε συμβάσεις των οποίων ο 
προϋπολογισμός είναι ίσος ή ανώτερος των 130.000 € 
χωρίς ΦΠΑ, συνάδει με τα προβλεπόμενα στην εκάστοτε 
ισχύουσα κοινοτική νομοθεσία περί δημοσίων συμβάσε¬ 
ων. 

Στη διακήρυξη ενδεικτικά περιλαμβάνονται οι "Γενικοί" 
και "Ειδικοί Όροι" του διαγωνισμού, οι οποίοι προσδιορί¬ 
ζουν στοιχεία όπως το είδος του, το αντικείμενό του, τις 
ζητούμενες ποσότητες, την προθεσμία υποβολής προ¬ 
σφορών, τιςτεχνικές προδιαγραφές κλπ. Επίσης, στη δια¬ 
κήρυξη περιλαμβάνονται υποδείγματα διαφόρων δηλώ¬ 
σεων που θα πρέπει ενδεχομένως να υποβάλουν οι ενδια¬ 
φερόμενοι οικονομικοί φορείς, ο τύπος διαφόρων 
εγγυητικών επιστολών, ενδεχομένως υποδείξεις που 
βοηθούν στη σύνταξη και υποβολή των προσφορών κλπ. 

Γ ια την τροποποίηση των όρων της διακήρυξης ή της 
προκήρυξης, όταν αυτό καταστεί αναγκαίο από την αξιο¬ 
λόγηση νέων δεδομένων, απαιτείται έκδοση συμπληρώ- 

ματος. Στην περίπτωση αυτή, το συμπλήρωμα εγκρίνεται 
από το αρμόδιο όργανο της Εταιρίας και απαιτείται η τή¬ 
ρηση των ίδιων κανόνων δημοσιότητας καθώς και των 
προθεσμιών που ακολουθήθηκαν για την αρχική διακή¬ 
ρυξη ή προκήρυξη. 

Η διακήρυξη, εφόσον ζητηθεί εγκαίρως, παραδίδεται ή 
αποστέλλεται στους ενδιαφερομένους οικονομικούς φο¬ 
ρείς μέσα σε έξι (6) εργάσιμες ημέρες από την παραλαβή 
της σχετικής αίτησης. Στην περίπτωση κλειστής διαδικα¬ 
σίας, η διακήρυξη αποστέλλεται στους προεπιλεγέντες 
οικονομικούς φορείς ταυτόχρονα με την έγγραφη πρό¬ 
σκληση για υποβολή προσφοράς. 

Εφόσον ζητηθούν εγκαίρως από τους οικονομικούς φο¬ 
ρείς συμπληρωματικές πληροφορίες ή διευκρινίσεις επί 
της διακήρυξης, αυτές παρέχονται από το αρμόδιο όργα¬ 
νο της Εταιρίας το αργότερο έξι (6) ημέρες πριν από την 
ημερομηνία που έχει οριστεί για την υποβολή των προ¬ 
σφορών. 

Στην περίπτωση της κλειστής διαδικασίας, εφόσον ζη¬ 
τηθούν εγκαίρως από τους οικονομικούς φορείς συμπλη¬ 
ρωματικές πληροφορίες ή διευκρινίσεις επί της προκή¬ 
ρυξης, αυτές παρέχονται από το αρμόδιο όργανο της 
Εταιρίας το αργότερο έξι (6) ημέρες πριν από την ημερο¬ 
μηνία που έχει οριστεί για την υποβολή των αιτήσεων συμ¬ 
μετοχής. 

ΑΡΘΡΟ 10 
Προθεσμίες 

Η δημοπράτηση συμβάσεων σύμφωνα με τον παρόντα 
Κανονισμό απαιτεί την τήρηση ορισμένων προθεσμιών, 
με σκοπό να δοθεί στους ενδιαφερομένους η δυνατότητα 
να έχουν έγκαιρη πληροφόρηση για τα δημοπρατούμενα 
έργα, υπηρεσίες ή προμήθειες. 

Για τις συμβάσεις των οποίων ο προϋπολογισμός είναι 
ίσος ή ανώτερος των 130.000 € χωρίς ΦΠΑ, ισχύουν οι 
προθεσμίες που καθορίζονται στην ισχύουσα κοινοτική 
νομοθεσία περί δημοσίων συμβάσεων. 

Σε περίπτωση διεξαγωγής πρόχειρου διαγωνισμού με 
δημοσίευση προκήρυξης, η προθεσμία υποβολής των 
προσφορών δεν επιτρέπεται να είναι μικρότερη των 15 
ημερών από την ημερομηνία της τελευταίας δημοσίευ¬ 
σης της προκήρυξης στον ελληνικό τύπο. 

Ειδικά για την περίπτωση που αποφασιστεί η δημοπρά¬ 
τηση έργου, υπηρεσίας ή προμήθειας προϋπολογισμού 
κατώτερου των 130.000 € χωρίς ΦΠΑ, με ανοικτό ή κλει¬ 
στό διαγωνισμό, οι προθεσμίες έχουν ως εξής : 

α. Ανοικτός διαγωνισμός : η προθεσμία για την υποβο¬ 
λή προσφορών δεν μπορεί να είναι μικρότερη των 30 ημε¬ 
ρών από την ημερομηνία της τελευταίας δημοσίευσης 
της προκήρυξης στον ελληνικό τύπο. Σε περίπτωση επεί¬ 
γοντος, η προθεσμία αυτή μπορεί να συντμηθεί, με αιτιο¬ 
λογημένη απόφαση της Εταιρίας, σε 15 ημέρες. 

β. Κλειστός διαγωνισμός : η προθεσμία για την υποβο¬ 
λή αιτήσεων συμμετοχής δεν μπορεί να είναι μικρότερη 
των 20 ημερών από την ημερομηνία της τελευταίας δη¬ 
μοσίευσης της προκήρυξης στον ελληνικό τύπο. Σε περί¬ 
πτωση επείγοντος, η προθεσμία αυτή μπορεί να συντμη¬ 


θεί, με αιτιολογημένη απόφαση της Εταιρίας, σε 10 ημέ¬ 
ρες. 

Η προθεσμία για την υποβολή προσφορών δεν μπορεί 
να είναι μικρότερη των 20 ημερών από την ημερομηνία 
αποστολής της έγγραφης πρόσκλησης για υποβολή προ¬ 
σφοράς. Σε περίπτωση επείγοντος, η προθεσμία αυτή 
μπορεί να συντμηθεί, με αιτιολογημένη απόφαση της 
Εταιρίας, σε 10 ημέρες απάτην αυτή ημερομηνία. Για τον 
καθορισμό των προθεσμιών αυτών συνυπολογίζονται και 
οι ημερομηνίες της αποστολής της έγγραφης πρόσκλη¬ 
σης και της τελευταίας ημερομηνίας για την υποβολή 
προσφοράς. 

ΑΡΘΡΟ 11 

Μητρώο οικονομικών φορέων 

Γ ια συμβάσεις των οποίων ο προϋπολογισμός είναι μι- 
κρότεροςτων 130.000 € χωρίς ΦΠΑ, η Εταιρία μπορεί να 
οργανώσει μητρώο οικονομικών φορέων και μπορεί να 
καλεί, μετά από σχετική πρόσκληση υποβολής προσφο¬ 
ρών, όσους οικονομικούς φορείς περιλαμβάνονται στο 
μητρώο. Η διαδικασία κατάρτισης του Μητρώου, τα κρι¬ 
τήρια επιλογής των οικονομικών φορέων, η αναθεώρησή 
του κλπ καθορίζονται από εσωτερικές ρυθμίσεις της Εται¬ 
ρίας, οι οποίες οφείλουν να τηρούν τις αρχές της διαφά¬ 
νειας, της ίσης μεταχείρισης των υποψηφίων και της μη 
διάκρισής τους λόγω ιθαγένειας, καθώς και της μη νό- 
θευσηςτου ελεύθερου ανταγωνισμού. 

Γ ια συμβάσεις των οποίων ο προϋπολογισμός είναι ίσος 
ή ανώτερος των 130.000 € χωρίς ΦΠΑ, η Εταιρία μπορεί 
να οργανώσει μητρώο οικονομικών φορέων σύμφωνα με 
τα προβλεπόμενα στην εκάστοτε ισχύουσα κοινοτική νο¬ 
μοθεσία. 

ΑΡΘΡΟ 12 

Συμφωνίες πλαίσιο ή Μακροχρόνιες Συμβάσεις 

Γ ια συμβάσεις των οποίων ο προϋπολογισμός είναι μι¬ 
κρότερος των 130.000 € χωρίς ΦΠΑ, επιτρέπεται η σύ¬ 
ναψη συμφωνίας-πλαίσιο ή μακροχρόνιας σύμβασης. Η 
σχετική διαδικασία δημοπράτησης και ανάθεσης, τα κρι¬ 
τήρια επιλογής των οικονομικών φορέων κλπ καθορίζο¬ 
νται από εσωτερικές ρυθμίσεις της Εταιρίας, οι οποίες 
οφείλουν να τηρούν τις αρχές της διαφάνειας, της ίσης 
μεταχείρισης των υποψηφίων και της μη διάκρισής τους 
λόγω ιθαγένειας, καθώς και της μη νόθευσηςτου ελεύθε¬ 
ρου ανταγωνισμού. 

Η παροχή των υπηρεσιών και η προμήθεια αγαθών μπο¬ 
ρεί να προγραμματίζεται σε ετήσια έως τριετή βάση με 
αντίστοιχη διάρκεια των σχετικών συμβάσεων. Σε ειδικές 
περιπτώσεις και μετά από εισήγηση του αρμοδίου οργά¬ 
νου της Εταιρίας δύναται να ορισθεί σύμβαση μεγαλύτε¬ 
ρης διάρκειας. Η δυνατότητα αυτή αναφέρεται στην προ¬ 
κήρυξη. Όταν από την προκήρυξη προβλέπεται χρόνος 
εκτέλεσης της σύμβασης μεγαλύτερος των δώδεκα (12) 
μηνών, μπορεί να προβλέπεται στη διακήρυξη όρος περί 
αναπροσαρμογής της τιμής. Στην περίπτωση αυτή πρέ¬ 
πει υποχρεωτικά να καθορίζεται σε αυτήν ο τύπος, ο τρό¬ 
πος και οι προϋποθέσεις της αναπροσαρμογής. 

ΑΡΘΡΟ 13 

Γενικοί όροι συμμετοχής στους διαγωνισμούς 

Η Εταιρία μεριμνά ώστε να μπορούν να συμμετέχουν 
στο διαγωνισμό, χωρίς διακρίσεις και με τους ίδιους 
όρους που εφαρμόζονται για τους έλληνες διαγωνιζόμε- 
νους, οι ενδιαφερόμενοι οικονομικοί φορείς των κρατών 
μελών της Ευρωπαϊκής Ένωσης (ΕΕ) και του Ενιαίου Ευ¬ 
ρωπαϊκού Χώρου (ΕΟΧ). 

Όταν ο προϋπολογισμός της δημοπρατούμενης σύμ¬ 
βασης είναι ίσος ή ανώτερος των 130.000 € χωρίς ΦΠΑ, 
η Εταιρία μεριμνά ώστε να μπορούν να συμμετέχουν στον 
διαγωνισμό, χωρίς διακρίσεις και με τους ίδιους όρους 
που εφαρμόζονται για τους έλληνες διαγωνιζομένους, 
εκτός των ανωτέρω οικονομικών φορέων, και οι ενδιαφε¬ 
ρόμενοι οικονομικοί φορείς χώρας-μέρους διμερούς ή 
πολυμερούς συμφωνίας με την ΕΕ και των χωρών που 
έχουν υπογράψει και κυρώσει τη Συμφωνία για τις Δημό¬ 
σιες Συμβάσεις (το τελευταίο υπό την προϋπόθεση ότι η 
συγκεκριμένη δημοπρατούμενη σύμβαση εμπίπτει στο 
πεδίο εφαρμογής της ως άνω Συμφωνίας), εφόσον βέ¬ 
βαια διαθέτουν τα τυπικά και ουσιαστικά προσόντα που 
απαιτούνται από τη διακήρυξη ή την προκήρυξη. 

Περαιτέρω όροι συμμετοχής εξειδικεύονται και εγκρί- 
νονται κάθε φορά από το αρμόδιο όργανο της Εταιρίας 
και αναφέρονται στη διακήρυξη ή την προκήρυξη του συ¬ 
γκεκριμένου διαγωνισμού. Σε περίπτωση, δε, που ο δια¬ 
γωνισμός αφορά σε συμβάσεις των οποίων ο προϋπολο¬ 
γισμός είναι ίσος ή ανώτερος των 130.000 € χωρίςΦΠΑ, 
συνάδουν με τα προβλεπόμενα στην εκάστοτε ισχύουσα 
κοινοτική νομοθεσία περί δημοσίων συμβάσεων. 

Η συμμετοχή στον διαγωνισμό γίνεται με ευθύνη του εν¬ 
διαφερομένου, ο οποίος εξ’ αυτού και μόνο του λόγου δεν 
αντλεί δικαίωμα αποζημίωσης. Η συμμετοχή του εξάλλου 
στον διαγωνισμό και σε κάθε φάση της διαδικασίας του 
συνεπάγεται πλήρη αποδοχή εκ μέρουςτουτωνόρωντης 
διακήρυξης ή της προκήρυξης στο σύνολό τους. Η Εται¬ 
ρία δε δεσμεύεται για την τελική ανάθεση της δημοπρα¬ 
τούμενης σύμβασης και, μετά από εισήγηση του αρμόδι¬ 
ου οργάνου της, δικαιούται να την αναθέσει ή όχι, να μα¬ 
ταιώσει, αναβάλει ή επαναλάβει την σχετική διαδικασία, 
χωρίς ουδεμία υποχρέωση για καταβολή αμοιβής ή απο¬ 
ζημίωσης εξ’ αυτού του λόγου στους συμμετέχοντες, 
πλην εκείνης που προβλέπεται στο άρθρο 5 του νόμου 
2522/97. 

ΑΡΘΡΟ 14 

Προσόντα και δικαιολογητικά συμμετοχής 

Οι οικονομικοί φορείς που ενδιαφέρονται να αναλά¬ 
βουν την εκτέλεση ορισμένης σύμβασης έργου, υπηρε¬ 
σίας ή προμήθειας για λογαριασμό της Εταιρίας μπορεί 
να υποχρεωθούν να πληρούν και να αποδείξουν ορισμέ¬ 
νες προϋποθέσεις επαγγελματικής επάρκειας, αξιοπι¬ 
στίας, τεχνικής και χρηματοοικονομικής ικανότητας, σύμ¬ 
φωνα μετά ειδικότερα οριζόμενα, αναλόγωςτου προϋπο¬ 
λογισμού της δημοπρατούμενης σύμβασης, στην 
ισχύουσα κοινοτική νομοθεσία περί δημοσίων συμβάσε¬ 


ων, τις εφαρμοστέες εθνικές κανονιστικές διατάξεις και 
τη διακήρυξη ή προκήρυξη του συγκεκριμένου διαγωνι¬ 
σμού. 

Η Εταιρία μεριμνά ώστε η έκταση των πληροφοριών 
που αναφέρονται στο παρόν άρθρο να μην υπερβαίνει το 
αντικείμενο της σύμβασης, να σέβεται δε τον εμπιστευτι- 
κό χαρακτήρα κάθε πληροφορίας που παρέχεται από 
τους οικονομικούς φορείς και να λαμβάνει υπόψη τα θε¬ 
μιτά συμφέροντά τους σχετικά με την προστασία του 
απορρήτου που καλύπτει τεχνικά ή εμπορικά ζητήματα 
της επιχείρησής τους. 

ΑΡΘΡΟ 15 
Εγγυήσεις 

Για τις συμβάσεις των οποίων ο προϋπολογισμός είναι 
ίσοςή ανώτεροςτων 130.000 € χωρίςΦΠΑ, η Εταιρία ζη¬ 
τά από τους διαγωνιζομένους να προσκομίζουν εγγυή¬ 
σεις. Η απαίτηση αυτή πρέπει να δημοσιεύεται στην προ¬ 
κήρυξη και τη διακήρυξη του διαγωνισμού. 

Γ ια τις συμβάσεις των οποίων ο προϋπολογισμός είναι 
κατώτεροςτων 130.000 € χωρίςΦΠΑ, η Εταιρία είναι δυ¬ 
νατόν να ζητά εγγυήσεις. Η απαίτηση μπορεί να δημοσι¬ 
εύεται στην προκήρυξη και τη διακήρυξη του διαγωνι¬ 
σμού ή να προβλέπεται στη σύμβαση. 

Οι εγγυήσεις εκδίδονται από αναγνωρισμένο τραπεζικό 
ή πιστωτικό ίδρυμα ή άλλο νομικό πρόσωπο που λειτουρ¬ 
γεί νόμιμα στην Ελλάδα ή σε άλλο κράτος-μέλος της ΕΕ 
και του ΕΟΧ. Εφόσον, δε, πρόκειται για συμβάσεις των 
οποίων ο προϋπολογισμός είναι ίσος ή ανώτερος των 
130.000 € χωρίςΦΠΑ, οι εγγυήσεις μπορούν να προέρ¬ 
χονται και από τραπεζικό ή πιστωτικό ίδρυμα που λει¬ 
τουργεί νόμιμα σε χώρα-μέρος διμερούς ή πολυμερούς 
συμφωνίας με την ΕΕ ή χώρα που έχει υπογράψει και κυ¬ 
ρώσει την Συμφωνία για τις Δημόσιες Συμβάσεις και έχει 
το σχετικό δικαίωμα έκδοσης εγγυήσεων. 

Τα αντίστοιχα έγγραφα των εγγυήσεων, εάν δεν είναι 
συντεταγμένα στην ελληνική γλώσσα, πρέπει να συνο¬ 
δεύονται από επίσημη μετάφρασή τους. 

Τα δε υποδείγματάτους περιλαμβάνονται στη διακήρυξη. 

Α. Εγγύηση συμμετοχής στον διαγωνισμό. 

α. Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί του συνολι¬ 
κού προϋπολογισμού της σύμβασης με ΦΠΑ, εκτός αν άλ¬ 
λως ορίζεται στην προκήρυξη ή στην πρόσκληση για υπο¬ 
βολή προσφοράς. 

β. Όταν ο διαγωνισμός αφορά σε υλικά και επιτρέπεται 
από την προκήρυξη η προσφορά μερικών από αυτά, γίνε¬ 
ται δεκτή προσφορά και στην περίπτωση που η εγγύηση 
δεν καλύπτει το προβλεπόμενο ποσοστό της αξίας όλων 
των προσφερομένων υλικών, αρκεί αυτή να καλύπτει το 
ποσοστό που αναλογεί στην αξία του ελάχιστου αριθμού 
υλικών που προβλέπεται από την προκήρυξη, η δε κατα- 
κύρωση περιορίζεται στα υλικά που καλύπτονται απάτην 
εγγύηση. 

γ. Προσφορά της οποίας η εγγύηση δεν καλύπτει την 
προβλεπομένη κατά τα ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 

δ. Η εγγύηση συμμετοχής περιλαμβάνει και τα ακόλου¬ 
θα: 

-τη σχετική διακήρυξη, την ημερομηνία διαγωνισμού 
και το αντικείμενο της σύμβασης, 

-το χρόνο ισχύος της εγγύησης (όπως προκύπτει από τη 
διακήρυξη). 

ε. Αναγκαία στοιχεία εγγύησης συμμετοχής κατά την 
υποβολή της με την προσφορά είναι: 

- η ανάληψη υποχρέωσης από το πιστωτικό ίδρυμα να 
καταβάλει ορισμένο ποσό με μόνη τη δήλωση εκείνου 
προς τον οποίο απευθύνεται, 

- ο αριθμός της διακήρυξης, 

- το ποσόν που καλύπτει η εγγύηση, 

- η ημερομηνία έκδοσής της. 

- τα στοιχεία του οικονομικού φορέα υπέρ του οποίου 
εκδίδεται. 

Τυχόν ελλείψεις της εγγύησης συμμετοχής πέραν των 
αναγκαίων στοιχείων μπορούν να καλύπτονται εκ των 
υστέρων. 

Β. Εγγύηση καλής εκτέλεσης της σύμβασης. 

α. Ο οικονομικός φορέας στον οποίο έγινε η κατακύρω- 
ση ή η ανάθεση, υποχρεούται να καταθέσει εγγύηση κα¬ 
λής εκτέλεσης των όρων της σύμβασης, το ύψος της 
οποίας αντιστοιχεί σε ποσοστό 10 % της συνολικής συμ¬ 
βατικής αξίας χωρίς τον ΦΠΑ, εκτός αν άλλως ορίζεται 
στη διακήρυξη. 

β. Η εγγύηση κατατίθεται προ ή κατά την υπογραφή της 
σύμβασης. 

γ. Η εγγύηση καλής εκτέλεσης περιλαμβάνει και τον 
αριθμό της σχετικής σύμβασης, το αντικείμενο της σύμ¬ 
βασης και την ημερομηνία λήξης της ισχύος της εγγύη¬ 
σης. 

Γ. Εγγύηση προκαταβολής. 

α. Με την υπογραφή της σύμβασης και εφόσον προ- 
βλέπεται από αυτήν, χορηγείται στον προμηθευτή προ¬ 
καταβολή σε ποσοστό μέχρι 30% της συνολικής συμβατι¬ 
κής αξίας, χωρίς ΦΠΑ. Η προκαταβολή είναι έντοκη από 
της καταβολής, επιβαρυνομένη με το ύψος επιτοκίου που 
καθορίζεται με απόφαση του Υπουργού Οικονομικών βά¬ 
σει των διατάξεων του άρθρου 84 του νόμου 2362/95 και 
χορηγείται με κατάθεση ισόποσης εγγύησης. Το ποσόν 
της προκαταβολής που χορηγείται και ο τόκος που αντι¬ 
στοιχεί σε αυτή μέχρι την οριστική ποσοτική και ποιοτική 
παραλαβή του έργου από την Εταιρία συμψηφίζεται κατά 
την εξόφληση της συμβατικής αξίας ή της αξίας κάθε τμη¬ 
ματικής παράδοσης. 

β. Η εγγύηση προκαταβολής περιλαμβάνει και τον αριθ¬ 
μό της σχετικής σύμβασης, το αντικείμενο της σύμβασης 
και την ημερομηνία λήξης της ισχύος της εγγύησης. 

Εγγύηση συμμετοχής που αφορά στον οικονομικό φο¬ 
ρέα στον οποίο κατακυρώθηκε ή ανατέθηκε η σύμβαση, 
επιστρέφεται μετά την κατάθεση της προβλεπόμενης εγ¬ 
γύησης καλής εκτέλεσης και μέσα σε 10 ημέρες από την 
υπογραφή της σύμβασης. Οι εγγυήσεις των λοιπών οικο¬ 
νομικών φορέων που έλαβαν μέρος στο διαγωνισμό επι- 
στρέφονται μέσα σε 10 ημέρες από την ημερομηνία ανα¬ 
κοίνωσης της κατακύρωσης ή ανάθεσης. 


Οι εγγυήσεις καλής εκτέλεσης της σύμβασης και προ¬ 
καταβολής επιστρέφονται μετά την οριστική ποσοτική και 
ποιοτική παραλαβή του έργου, υπηρεσίας ή προμήθειας 
και ύστερα από την εκκαθάριση των τυχόν απαιτήσεων 
από τους δύο συμβαλλόμενους. Σε περίπτωση που η προ¬ 
μήθεια, υπηρεσία ή το έργο είναι διαιρετό και η παράδο¬ 
ση γίνεται, σύμφωνα με την σύμβαση, τμηματικά, οι εγ¬ 
γυήσεις αποδεσμεύονται σταδιακά, κατά ποσόν που ανα¬ 
λογεί στην αξία του μέρους της ποσότητας που 
παραλήφθηκε οριστικά. Εάν στο πρωτόκολλο παραλα¬ 
βής αναφέρονται παρατηρήσεις ή υπάρχει εκπρόθεσμη 
παράδοση, η παραπάνω σταδιακή αποδέσμευση γίνεται 
μετά την αντιμετώπιση, κατά τα προβλεπόμενα, των πα¬ 
ρατηρήσεων και του εκπροθέσμου. 

Εγγύηση συμμετοχής και καλής εκτέλεσης ενδέχεται 
να μην απαιτείται στον πρόχειρο διαγωνισμό. 

Εγγύηση συμμετοχής μπορεί να ζητηθεί και στις προ¬ 
μήθειες με τις διαδικασίες της διαπραγμάτευσης ή απευ¬ 
θείας ανάθεσης. 

Στην περίπτωση ένωσης / κοινοπραξίας προμηθευτών 
οι εγγυήσεις περιλαμβάνουν και τον όρο ότι η εγγύηση 
καλύπτει τις υποχρεώσεις όλων των μελών της ένωσης / 
κοινοπραξίας. 

Εφόσον από τη διακήρυξη προβλέπεται εγγύηση καλής 
λειτουργίας, ο οικονομικός φορέας υποχρεούται να κα¬ 
ταθέσει χρηματική εγγύηση πριν από την έναρξη του χρό¬ 
νου καλής λειτουργίας. Η αξία, ο χρόνος ισχύος και κάθε 
ειδικότερος όρος της εγγύησης καθορίζονται στη διακή¬ 
ρυξη. 

ΑΡΘΡΟ 16 

Τεχνικές προδιαγραφές 

Οι τεχνικές προδιαγραφές συγκεκριμένου έργου, υπη¬ 
ρεσίας ή προμήθειας περιλαμβάνονται στη διακήρυξη και 
στο κείμενο της σύμβασης που υπογράφεται μεταξύ 
Εταιρίας και αναδόχου. 

Με την επιφύλαξη των εθνικών υποχρεωτικών τεχνικών 
κανόνων και εφόσον οι κανόνες αυτοί συμβιβάζονται με 
το κοινοτικό δίκαιο, οι ως άνω τεχνικές προδιαγραφές κα¬ 
θορίζονται από την Εταιρία με παραπομπή είτε στα εθνι¬ 
κά πρότυπα που ισχύουν κατ’ εφαρμογή των αντίστοιχων 
ευρωπαϊκών, είτε σε ευρωπαϊκές τεχνικές εγκρίσεις, είτε 
σε κοινές τεχνικές προδιαγραφές, όπως αυτές ορίζονται 
στην κοινοτική νομοθεσία περί δημοσίων συμβάσεων. 
Απαγορεύεται ρητά η θέσπιση στη διακήρυξη ή στο συμ¬ 
βατικό κείμενο τεχνικών προδιαγραφών που μνημονεύ¬ 
ουν προϊόντα συγκεκριμένης κατασκευής ή προέλευσης 
ή κατασκευασμένα με ιδιαίτερες μεθόδους και που έχουν 
επομένως ως αποτέλεσμα να ευνοούν ή να αποκλείουν 
ορισμένους οικονομικούς φορείς. Απαγορεύεται ιδίως η 
αναφορά εμπορικών σημάτων, διπλωμάτων ευρεσιτε¬ 
χνίας ή τύπων, καθώς και η αναφορά ορισμένης καταγω¬ 
γής ή ορισμένης παραγωγής. Ο περιορισμός της ανωτέ¬ 
ρω παραγράφου δεν ισχύει, εφόσον οι συγκεκριμένες τε¬ 
χνικές προδιαγραφές δικαιολογούνται από το 
αντικείμενο της σύμβασης. Η δε αναφορά εμπορικών ση¬ 
μάτων, διπλωμάτων ευρεσιτεχνίας ή τύπων, καθώς και η 

αναφορά ορισμένης καταγωγής ή ορισμένης παραγω¬ 
γής, επιτρέπεται εάν συνοδεύεται από την μνεία "ή το ισο¬ 
δύναμο", σε περίπτωση που η Εταιρία αδυνατεί να προβεί 
σε περιγραφή του αντικειμένου της σύμβασης μέσω προ¬ 
διαγραφών που να είναι αρκούντως ακριβείς και κατα¬ 
νοητές σε όλους τους ενδιαφερομένους. 

ΑΡΘΡΟ 17 
Αντιπροσφορές 

Στους διαγωνισμούς δε γίνονται δεκτές αντιπροσφο¬ 
ρές. Σε περίπτωση υποβολής τους, απορρίπτονται ως 
απαράδεκτες. 

ΑΡΘΡΟ 18 

Επιτροπές 

Για τις ανάγκες εφαρμογής των διατάξεων του παρό¬ 
ντος Κανονισμού, μπορούν να συστήνονται με απόφαση 
του αρμοδίου οργάνου της Εταιρίας οι ακόλουθες Επι¬ 
τροπές, και να ορίζεται η τυχόν αποζημίωση των μελών 
τους: 

Η Επιτροπή Διενέργειας Διαγωνισμού (ΕΔΔ), η οποία εί¬ 
ναι αρμόδια για την παραλαβή των προσφορών, την απο¬ 
σφράγιση του ενιαίου φακέλου και του φακέλου των δι- 
καιολογητικών. Η ΕΔΔ εισηγείται στο αρμόδιο όργανο 
της Εταιρίας σχετικά με το παραδεκτό ή μη των δικαιολο- 
γητικών και της υποβολής των προσφορών και αποτελεί- 
ται από τρία (3) έως πέντε (5) μέλη, στελέχη της Εταιρίας 
ή του Δημοσίου ή/καιτου ευρύτερου δημόσιου τομέα. 

Στην περίπτωση της κλειστής διαδικασίας, η ΕΔΔ πα- 
ραλαμβάνει και αξιολογεί τις αιτήσεις συμμετοχής και ει- 
σηγείται για τους διαγωνιζόμενους, οι οποίοι θα κληθούν 
να υποβάλουν προσφορά στο δεύτερο στάδιο του διαγω¬ 
νισμού. 

Η Επιτροπή Αξιολόγησης Προσφορών (ΕΑΠ), η οποία 
είναι αρμόδια για την αποσφράγιση των φακέλων των τε¬ 
χνικών και οικονομικών προσφορών και την αξιολόγησή 
τους. Η ΕΑΠ εισηγείται στο αρμόδιο όργανο για το απο¬ 
τέλεσμα του διαγωνισμού και αποτελείται από τρία (3) 
έως πέντε (5) μέλη, κυρίως στελέχη της Εταιρίας ή του 
Δημοσίου ή/και του ευρύτερου δημόσιου τομέα. Η ΕΑΠ 
μπορεί να συνεπικουρείται από εμπειρογνώμονες, αντί¬ 
στοιχης ειδικότητας με το αντικείμενο του δημοπρατού- 
μενου έργου, υπηρεσίας ή προμήθειας, ώστε να συντε¬ 
λούν με την εμπειρία τους στην ορθότερη αξιολόγηση 
των προσφορών και την τελική επιλογή του αναδόχου. Οι 
ανωτέρω εμπειρογνώμονες συμμετέχουν στις συνεδριά¬ 
σεις της ΕΑΠ χωρίς ψήφο. 

Με αποφάσεις των αρμοδίων οργάνων της Εταιρίας εί¬ 
ναι δυνατόν να συγχωνεύονται οι δύο ως άνω Επιτροπές 
σε μία ή/και να ορίζονται μόνιμες Επιτροπές για τη διε¬ 
νέργεια διαγωνισμών και αξιολόγηση προσφορών ορι¬ 
σμένης κατηγορίας ή προϋπολογισμού. 

Η Επιτροπή Προσφυγών (ΕΠ), η οποία είναι αρμόδια για 
την εξέταση των προσφυγών που υποβάλλονται στο πλαί¬ 
σιο της διαδικασίας ανάθεσης, σύμφωνα με τον παρόντα 
Κανονισμό. Η ΕΠ εισηγείται στο αρμόδιο όργανο της 
Εταιρίας σχετικά με τις υποβληθείσες προσφυγές και 


αποτελείται από τρία (3) έως πέντε (5) μέλη, στελέχη της 
Εταιρίας ή του Δημοσίου ή/και του ευρύτερου δημόσιου 
τομέα. Στην ΕΠ μπορούν να συμμετέχουν εμπειρογνώμο¬ 
νες, αντίστοιχης ειδικότητας με το αντικείμενο του δημο- 
πρατούμενου έργου, υπηρεσίας ή προμήθειας, ώστε να 
συντελούν με την εμπειρία τους στην ορθότερη εξέταση 
των προσφυγών. Τα μέλη ή οι εμπειρογνώμονες της ΕΠ 
δε θα πρέπει να έχουν συμμετάσχει στις διαδικασίες αξιο¬ 
λόγησης των προσφορών του ίδιου διαγωνισμού. 

Στις συνεδριάσεις της ΕΠ παρίσταται χωρίς δικαίωμα 
ψήφου και ο Πρόεδρος ή άλλο μέλος ή εμπειρογνώμων 
της ΕΑΠ. 

Με απόφαση του αρμοδίου οργάνου της Εταιρίας ορί¬ 
ζεται η αποζημίωση των μελών των ανωτέρω επιτροπών. 

ΑΡΘΡΟ 19 

Υποβολή προσφορών 

Οι διαγωνισμοί διεξάγονται στην Αθήνα, στα γραφεία 
της Εταιρίας, εκτός αν άλλως ορίζεται στην προκήρυξη. 
Οι προσφορές υποβάλλονται στην αρμόδια επιτροπή την 
ημέρα και ώρα που ορίζει η προκήρυξη ή, στην περίπτω¬ 
ση της κλειστής διαδικασίας, η πρόσκληση για υποβολή 
προσφοράς και σύμφωνα με τους ειδικότερους όρους 
της διακήρυξης και τον παρόντα Κανονισμό. Υποβάλλο¬ 
νται, δε, σε ένα πρωτότυπο και σε όσα "ακριβή" αντίγρα¬ 
φα καθορίζει η αντίστοιχη διακήρυξη. Το πρωτότυπο υπο¬ 
γράφεται σε όλες τις σελίδες αυτού από το διαγωνιζόμε- 
νο ή από νόμιμα εξουσιοδοτημένο εκπρόσωπό του. Η 
βεβαίωση της ακρίβειας των αντιγράφων γίνεται με σχε¬ 
τική ενυπόγραφη δήλωση, στην τελευταία σελίδα αυτών, 
του ιδίου προσώπου ή προσώπων που έχουν υπογράψει 
το πρωτότυπο της προσφοράς. Σε περίπτωση διαφορών 
μεταξύ πρωτοτύπου και αντιγράφου, υπερισχύει το πρω¬ 
τότυπο της προσφοράς. Οι προσφορές κατά την παρα¬ 
λαβή τους από την αρμόδια επιτροπή πρωτοκολλούνται 
και σε κάθε φάκελο σημειώνεται ο αριθμός πρωτοκόλλου 
και η ημερομηνία και ώρα καταχώρισης. 

Ειδικά για τις συμβάσεις των οποίων ο προϋπολογισμός 
είναι ίσος ή ανώτερος των 130.000 € χωρίς ΦΠΑ, ισχύ¬ 
ουν τα ακόλουθα: 

Οι ενδιαφερόμενοι υποβάλλουν την προσφορά τους εί¬ 
τε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέλ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουΐΊθΓ) στην διεύθυνση που αναγράφε¬ 
ται στην προκήρυξη. Στην περίπτωση της ταχυδρομικής 
αποστολής, οι προσφορές παραλαμβάνονται με απόδει¬ 
ξη, με την απαραίτητη όμως προϋπόθεση ότι θα περιέρ¬ 
χονται στην Εταιρία μέχρι την προηγουμένη της καταλη¬ 
κτικής ημερομηνίας υποβολής τους. Η Εταιρία ουδεμία 
ευθύνη φέρει για τη μη εμπρόθεσμη παραλαβή της προ¬ 
σφοράς ή για το περιεχόμενο των φακέλων που τη συνο¬ 
δεύουν. 

Εάν από τη διακήρυξη προβλέπεται ότι μαζί με την προ¬ 
σφορά πρέπει να κατατεθούν, εφόσον πρόκειται για σύμ¬ 
βαση προμηθειών, και δείγματα του υλικού, αυτά κατατί¬ 
θενται πριν από το διαγωνισμό στην Εταιρία, η δε σχετική 

απόδειξη υποβάλλεται μαζί με την προσφορά. Κατάθεση 
δείγματος δεν απαιτείται σε περίπτωση που έχει ήδη κα¬ 
τατεθεί κατά την αξιολόγηση των αιτήσεων συμμετοχής 
σε κλειστή διαδικασία. Σε περίπτωση ταχυδρομικής απο¬ 
στολής, η αποστολή δείγματος είναι δυνατή υπό την 
προϋπόθεση ότι τούτο θα περιέλθει στην Εταιρία μέχρι 
τέσσερις (4) ημέρες από την επομένη της καταληκτικής 
ημερομηνίας υποβολής των προσφορών, το δε αποδει¬ 
κτικό αποστολής θα περιέχεται απαραίτητα στο φάκελο 
της τεχνικής προσφοράς. 

Προσφορές που περιέρχονται στην Εταιρία με οποιο- 
δήποτετρόπο πριν απάτην καταληκτική ημερομηνία υπο¬ 
βολής των προσφορών δεν αποσφραγίζονται, αλλά φυ¬ 
λάσσονται κατά τρόπο ώστε να διαφυλάσσεται το απόρ¬ 
ρητο τους και παραδίδονται στην επιτροπή διενέργειας 
του διαγωνισμού, προκειμένου να αποσφραγιστούν την 
ημερομηνία και ώρα αποσφράγισης μαζί με όλες τις προ¬ 
σφορές που θα υποβληθούν σύμφωνα με τα ανωτέρω. 

Η προκήρυξη ή, στην περίπτωση της κλειστής διαδικα¬ 
σίας, η πρόσκληση για υποβολή προσφοράς μπορεί να 
προβλέπει τη σύμπτωση της καταληκτικής ημερομηνίας 
και ώρας υποβολής των προσφορών με την ημερομηνία 
και ώρα αποσφράγισης τους. 

Προσφορές που περιέρχονται στην Εταιρία μετά την 
καταληκτική ημερομηνία και ώρα υποβολής, δεν απο¬ 
σφραγίζονται, επιστρέφονται δε στους αποδέκτες τους 
ύστερα από απόφαση του αρμόδιου οργάνου της Εται¬ 
ρίας. Η επιστροφή των εκπρόθεσμων προσφορών γίνεται 
μετά από έγγραφη ειδοποίηση των ενδιαφερομένων για 
την παραλαβή τους, η οποία περιλαμβάνει και τους λό¬ 
γους επιστροφής των προσφορών. Εάν οι ενδιαφερόμε¬ 
νοι δεν παραλάβουν τις προσφορές τους εντός διμήνου 
από την ειδοποίησή τους, οι προσφορές καταστρέφονται 
από την αρμόδια επιτροπή της Εταιρίας. Επίσης επιστρέ- 
φονται, χωρίς να αποσφραγιστούν (στην περίπτωση κλει¬ 
στού διαγωνισμού), και τυχόν υποβληθείσες προσφορές 
από προμηθευτές που δεν προσκλήθηκαν προς τούτο. 

Οι προσφορές κατατίθενται μέσα σε ενιαίο σφραγισμέ¬ 
νο φάκελο που πρέπει να περιλαμβάνει επί ποινή απο¬ 
κλεισμού όλα όσα καθορίζονται στη διακήρυξη. Ο γενικός 
αυτός φάκελος περιέχειτρεις επί μέρους, ανεξάρτητους, 
σφραγισμένους φακέλους, δηλαδή: 

Α. "Φάκελο Δικαιολογητικών Συμμετοχής", ο οποίος πε- 
ριέχειτα νομιμοποιητικά στοιχεία και άλλα απαραίτητα δι- 
καιολογητικά, όπως πιστοποιητικά, βεβαιώσεις, δηλώ¬ 
σεις και γενικότερα κάθε έγγραφο που αποδεικνύει την 
συμμόρφωση του διαγωνιζόμενου προς τις τυπικές, χρη¬ 
ματοοικονομικές και τεχνικές απαιτήσεις συμμετοχής 
στον διαγωνισμό. 

Β. "Φάκελο Τεχνικής Προσφοράς", ο οποίος περιέχει τα 
στοιχεία της τεχνικής προσφοράς του διαγωνιζόμενου, 
όπως αυτά απαιτούνται από τη διακήρυξη και 

Γ. "Φάκελο Οικονομικής Προσφοράς", ο οποίος περιέ¬ 
χει τα στοιχεία της οικονομικής προσφοράς του διαγωνι- 
ζό μενού. 

Όλοι οι επί μέρους φάκελοι αναγράφουν την επωνυμία 
και διεύθυνση, αριθμό τηλεφώνου, τηλεμοιοτυπίας και 


τυχόν διεύθυνση ηλεκτρονικού ταχυδρομείου του διαγω- 
νιζομένου, τον τίτλο της προς ανάθεση σύμβασης και τον 
τίτλο του φακέλου. Σε περίπτωση κοινοπρακτικού σχήμα¬ 
τος πρέπει να αναγράφονται η πλήρης επωνυμία και δι¬ 
εύθυνση, καθώς και αριθμός τηλεφώνου, τηλεμοιοτυπίας 
και τυχόν διεύθυνση ηλεκτρονικού ταχυδρομείου όλων 
των μελών του. Απαγορεύεται η χρήση αυτοκόλλητων 
φακέλων που είναι δυνατόν να αποσφραγιστούν και να 
επανασφραγιστούν χωρίς να αφήσουν ίχνη. 

Οι προσφορές δεν πρέπει να έχουν ξύσματα, σβυσίμα- 
τα, προσθήκες, διορθώσεις. Εάν υπάρχει στηνπροσφορά 
οποιαδήποτε διόρθωση, αυτή πρέπει να είναι καθαρο¬ 
γραμμένη και μονογραμμένη από το διαγωνιζόμενο, η δε 
αρμόδια επιτροπή πρέπει κατά τον έλεγχο να καθαρο¬ 
γράψει την τυχόν διόρθωση, να τη μονογράψει και να τη 
σφραγίσει. Η προσφορά απορρίπτεται όταν υπάρχουν 
διορθώσεις που την καθιστούν ασαφή, κατά την κρίση της 
αρμόδιας επιτροπής. 

Ο διαγωνιζόμενος θεωρείται ότι αποδέχεται πλήρως και 
ανεπιφύλακτα τους όρους της διακήρυξης. Οι προσφο¬ 
ρές ισχύουν και δεσμεύουν το διαγωνιζόμενο για το χρο¬ 
νικό διάστημα που προβλέπεται στη διακήρυξη. Η ισχύς 
της προσφοράς μπορεί να παρατείνεται, εφόσον ζητηθεί 
από το αρμόδιο όργανο της Εταιρίας, για χρονικό διά¬ 
στημα που επίσης προβλέπεται από τη διακήρυξη. Προ¬ 
σφορά με χρόνο ισχύος μικρότερο του προβλεπομένου 
απορρίπτεται ως απαράδεκτη. 

Μετά την καταληκτική ημερομηνία υποβολής των προ¬ 
σφορών δεν γίνεται αποδεκτή αλλά απορρίπτεται ως 
απαράδεκτη κάθε διευκρίνιση, τροποποίηση ή απόκρου¬ 
ση όρου της διακήρυξης ή της προσφοράς. Διευκρινίσεις 
δίνονται μόνο όταν ζητούνται από την αρμόδια επιτροπή 
και λαμβάνονται υπόψη μόνο εκείνες που αναφέρονται 
στα σημεία που ζητήθηκαν. 

Μετά τη λήξη της προθεσμίας υποβολής, κανένα δικαι- 
ολογητικό συμμετοχής δεν γίνεται δεκτό για οποιονδήπο- 
τε λόγο, ακόμη και εάν υπάρχει αίτηση έκδοσής του ή 
υπεύθυνη δήλωση για την προσκόμισή του. 

Μετάθεση ή αναβολή της ημερομηνίας υποβολής των 
προσφορών είναι δυνατή κατόπιν αιτιολογημένης από¬ 
φασης του αρμόδιου οργάνου της Εταιρίας. Στην περί¬ 
πτωση αυτή απαιτείται η τήρηση των ίδιων κανόνων δη¬ 
μοσιότητας σύμφωνα με τους οποίους είχε αρχικά προ¬ 
κηρυχθεί ο διαγωνισμός. Εφόσον, δε, πρόκειται για 
κλειστή διαδικασία όπου οι οικονομικοί φορείς έχουν ήδη 
προεπιλεγεί, απαιτείται αντί άλλης δημοσιότητας, η έγ¬ 
γραφη ειδοποίηση των προεπιλεγέντων οικονομικών φο¬ 
ρέων. 

Σε περίπτωση μετάθεσης ή αναβολής της ημερομηνίας 
υποβολής των προσφορών και εφόσον έχουν ήδη υπο¬ 
βληθεί προσφορές, είναι δυνατή η επιστροφή τους στους 
οικονομικούς φορείς που τις υπέβαλαν, ύστερα από σχε¬ 
τική αίτησή τους. Αν δεν ζητηθεί η επιστροφή τους και πα¬ 
ραμείνουν στην Εταιρία, ισχύουν τότε μόνο, εφόσον στη 
σχετική προκήρυξη ή, στην περίπτωση της κλειστής δια¬ 
δικασίας, στην πρόσκληση για υποβολή προσφοράς πε¬ 
ριλαμβάνεται ρήτρα που προβλέπει ότι οι υπόψη προ- 

σφορές παραμένουν σε ισχύ, για την περίπτωση τυχόν με¬ 
τάθεσης ή αναβολή της ημερομηνίας, άλλως για να ισχύ- 
σουν και για τη νέα προθεσμία, απαιτείται σχετική δήλω¬ 
ση του οικονομικού φορέα. 

Επίσης, οι οικονομικοί φορείς που έχουν ήδη υποβάλει 
προσφορά, η οποία έχει παραμείνει στην Εταιρία, μπο¬ 
ρούν να τη συ μπληρώσουν ή να την τροποποιήσουν μέσα 
στη νέα προθεσμία υποβολής προσφορών, υποβάλλο¬ 
ντας συμπληρωματική προσφορά και δήλωση περί 
ισχύος ολόκληρης της προσφοράς τους. 

Στην περίπτωση της κλειστής διαδικασίας, οι διατάξεις 
του παρόντος άρθρου εφαρμόζονται αναλογικά και εφό¬ 
σον προσιδιάζουν και κατά την υποβολή των αιτήσεων 
συμμετοχής. 

Οι συμμετέχοντες στο διαγωνισμό δεν δικαιούνται ου- 
δεμίας αποζημίωσης για δαπάνες σχετικές με την σύντα¬ 
ξη και υποβολή των παραπάνω στοιχείων, Φακέλων, Προ¬ 
σφοράς κλπ, πλην εκείνης που προβλέπεται στο άρθρο 5 
του νόμου 2522/97. 

ΑΡΘΡΟ 20 

Αποσφράγιση προσφορών και διαδικασία 
αξιολόγησής τους 

Η αποσφράγιση των φακέλων, ο έλεγχος του εμπροθέ¬ 
σμου ή μη των προσφορών, των δικαιολογητικών και της 
πληρότητάς τους εν γένει καθώς και η αξιολόγηση των 
προσφορών γίνονται από την αρμόδια επιτροπή ή τις αρ¬ 
μόδιες επιτροπές της Εταιρίας. Οι συνεδριάσεις απο¬ 
σφράγισης των προσφορών είναι κατά κανόνα δημόσιες 
μετά από ειδική έγγραφη πρόσκληση των διαγωνιζομέ- 
νων. Οι τελευταίοι έχουν δικαίωμα να εξετάσουν τα στοι¬ 
χεία των φακέλων, εφόσον το επιθυμούν, υπό την 
προϋπόθεση ότι τα στοιχεία αυτά δεν έχουν χαρακτηρι¬ 
στεί από τους διαγωνιζομένους ως "εμπιστευτικά" ή η 
γνωστοποίησή τους δεν εμποδίζει την εφαρμογή των νό¬ 
μων, δεν είναι αντίθετη προς το δημόσιο συμφέρον, δε θί¬ 
γει τα έννομα εμπορικά συμφέροντα δημόσιων ή ιδιωτι¬ 
κών επιχειρήσεων ή δε βλάπτει τον θεμιτό ανταγωνισμό 
μεταξύ των οικονομικών φορέων. Η κρίση για τα ανωτέρω 
ανήκει στο αρμόδιο όργανο της Εταιρίας. 

Ειδικά για τις συμβάσεις των οποίων ο προϋπολογισμός 
είναι ίσος ή ανώτερος των 130.000 € χωρίς ΦΠΑ, ισχύ¬ 
ουν τα ακόλουθα: 

Η αποσφράγιση των προσφορών γίνεται από την αρμό¬ 
δια επιτροπή, στον τόπο και κατά την ημερομηνία και ώρα 
που έχει οριστεί από την προκήρυξη, παρουσία των υπο¬ 
ψηφίων που υπέβαλαν προσφορά ή των νομίμως εξου¬ 
σιοδοτημένων αντιπροσώπων τους. Αποσφραγίζεται ο 
ενιαίος φάκελος καθώς και ο φάκελος των δικαιολογητι- 
κών, μονογράφονται δε και σφραγίζονται από το παρα¬ 
πάνω όργανο όλα τα πρωτότυπα δικαιολογητικά κατά 
φύλλο ή γίνεται διάτρηση αυτών με ειδική διατρητική μη¬ 
χανή της Εταιρίας. Οι φάκελοι της τεχνικής και οικονομι¬ 
κής προσφοράς δεν αποσφραγίζονται, αλλά μονογράφο- 
νται και σφραγίζονται από την αρμόδια επιτροπή. Ειδικό¬ 
τερα, οι φάκελοι των οικονομικών προσφορών 
τοποθετούνται σε ένα νέο φάκελο ο οποίος επίσης σφρα¬ 


γίζεται και υπογράφεται από την επιτροπή και φυλάσσε¬ 
ται. Η Εταιρία μεριμνά ώστε η φύλαξη των φακέλων της 
τεχνικής και οικονομικής προσφοράς να γίνεται κατά τρό¬ 
πο ώστε ναδιαφυλάσσεταιτο απόρρητο των προσφορών 
εν αναμονή της αξιολόγησής τους. 

Η αρμόδια επιτροπή ελέγχει τα δικαιολογητικά και ει- 
σηγείται στο αρμόδιο όργανο της Εταιρίας, το οποίο απο- 
φαίνεται σχετικά, και με μέριμνά του γνωστοποιείται 
στους διαγωνιζομένους η απόφασή του, καθώς και ο τό¬ 
πος, ώρα και ημερομηνία της αποσφράγισης των τεχνι¬ 
κών προσφορών για τους διαγωνιζομένους των οποίων η 
προσφορά έχει γίνει αποδεκτή. 

Αναλόγως στην περίπτωση της κλειστής διαδικασίας, η 
αρμόδια επιτροπή αξιολογεί τις αιτήσεις συμμετοχής και 
εισηγείται για τους διαγωνιζομένους, οι οποίοι θα κλη¬ 
θούν να υποβάλουν προσφορά στο δεύτερο στάδιο του 
διαγωνισμού. Κατάταλοιπάτηρείταιηδιαδικασίατουπα¬ 
ρόντος άρθρου. 

Μετά την παραπάνω διαδικασία, οι σφραγισμένοι φάκε¬ 
λοι της Τεχνικής Προσφοράς επαναφέρονται -για όσες 
προσφορές έγιναν αποδεκτές- στην αρμόδια επιτροπή 
για την αποσφράγισή τους, σύμφωνα με τα οριζόμενα 
στην ανωτέρω απόφαση της Εταιρίας. Όσες δεν κρίθη- 
καν αποδεκτές δεν αποσφραγίζονται, αλλά επιστρέφο- 
νται. 

Κατά την αποσφράγιση του φακέλου της τεχνικής προ¬ 
σφοράς, μονογράφονται και σφραγίζονται από την ανω¬ 
τέρω επιτροπή όλα τα πρωτότυπα στοιχεία του κατά φύλ¬ 
λο ή γίνεται διάτρηση αυτών με ειδική διατρητική μηχανή 
της Εταιρίας. 

Η αρμόδια επιτροπή αξιολογεί τις τεχνικές προσφορές 
και εισηγείται στο αρμόδιο όργανο της Εταιρίας, το οποίο 
αποφαίνεται σχετικά, και με μέριμνά του γνωστοποιείται 
στους διαγωνιζομένους η απόφασή του, καθώς και ο τό¬ 
πος, ώρα και ημερομηνία της αποσφράγισης των οικονο¬ 
μικών προσφορών για τους διαγωνιζομένους των οποίων 
η τεχνική προσφορά έχει γίνει αποδεκτή. 

Μετά την παραπάνω διαδικασία, οι σφραγισμένοι φάκε¬ 
λοι της οικονομικής Προσφοράς επαναφέρονται -για 
όσες προσφορές έγιναν αποδεκτές- στην αρμόδια επι¬ 
τροπή για την αποσφράγισή τους, σύμφωνα με τη σχετι¬ 
κή απόφαση της Εταιρίας. Όσες δεν κρίθηκαν τεχνικά 
αποδεκτές δεν αποσφραγίζονται αλλά επιστρέφονται. 

Κατά την αποσφράγιση του φακέλου της οικονομικής 
προσφοράς, μονογράφονται και σφραγίζονται από την 
ανωτέρω επιτροπή όλα τα πρωτότυπα στοιχεία του κατά 
φύλλο ή γίνεται διάτρηση αυτών με ειδική διατρητική μη¬ 
χανή της Εταιρίας. 

Μετά το πέρας και της οικονομικής αξιολόγησης, η αρ¬ 
μόδια επιτροπή συντάσσει τον τελικό Πίνακα Κατάταξης 
των διαγωνιζομένων κατά φθίνουσα σειρά αξιολόγησης, 
από τον οποίο και προκύπτει ο προτεινόμενος από την επι¬ 
τροπή ανάδοχοςτου διαγωνισμού. Η επιτροπή διαβιβάζει 
το Πρακτικό της στο αρμόδιο όργανο της Εταιρίας το 
οποίο αποφαίνεται σχετικά, και με μέριμνά του γνωστο¬ 
ποιείται στους διαγωνιζομένους το αποτέλεσμα του δια¬ 
γωνισμού. 

Προς το συγκεκριμένο ανάδοχο γίνεται έγγραφη ανα¬ 
κοίνωση της κατακύρωσης του διαγωνισμού από το αρ¬ 
μόδιο όργανο της Εταιρίας. 

Με απόφαση της Εταιρίας, δύναται να διενεργηθεί ταυ¬ 
τόχρονη αποσφράγιση του ενιαίου φακέλου των προ¬ 
σφορών, του φακέλου των δικαιολογητικών και του φακέ¬ 
λου της τεχνικής προσφοράς. Στην περίπτωση αυτή τα 
ανωτέρω στάδια της διαδικασίας προσαρμόζονται ανα- 
λόγως. 

Κατάτην αποσφράγιση των προσφορών, η αρμόδια επι¬ 
τροπή ακόμα κι αν είναι η ίδια αρμόδια για την αξιολόγη¬ 
σή τους, δεν είναι υποχρεωμένη να ελέγχει τη συμμόρ¬ 
φωση των διαγωνιζομένων ή των προσφορών τους προς 
τους όρους της διακήρυξης. 

Προσφορά που είναι αόριστη και ανεπίδεκτη εκτίμησης 
ή είναι υπό αίρεση, απορρίπτεται ως απαράδεκτη, μετά 
από προηγούμενη γνωμοδότηση της αρμόδιας για την 
αξιολόγηση των αποτελεσμάτων του διαγωνισμού επι¬ 
τροπής. 

Προσφορές που παρουσιάζουν κατάτην κρίση της αρ¬ 
μόδιας επιτροπής ουσιώδεις αποκλίσεις από τους όρους 
και τις τεχνικές προδιαγραφές της διακήρυξης, απορρί¬ 
πτονται ως απαράδεκτες. Αντίθετα, δεν απορρίπτονται 
προσφορές εάν οι παρουσιαζόμενες αποκλίσεις κρίνο- 
νται ως επουσιώδεις, οπότε και θεωρούνται τεχνικά απο¬ 
δεκτές. 

Αποκλίσεις από τους όρους της διακήρυξης ή από ση¬ 
μεία των τεχνικών προδιαγραφών που έχουν χαρακτηρι- 
σθεί στη διακήρυξη ως απαράβατοι όροι είναι οπωσδή¬ 
ποτε ουσιώδεις και συνεπάγονται την απόρριψη των προ¬ 
σφορών. 

ΑΡΘΡΟ 21 
Κριτήρια ανάθεσης 

Τα κριτήρια με βάση τα οποία η Εταιρία αναθέτει τα έρ¬ 
γα, τις υπηρεσίες και τις προμήθειες είναι κατά περίπτω¬ 
ση (α) είτε αποκλειστικά η χαμηλότερη τιμή, (β) είτε η πλέ¬ 
ον συμφέρουσα από οικονομική άποψη προσφορά. Το 
κριτήριο της "χαμηλότερης τιμής" προσιδιάζει στην ανά¬ 
θεση συμβάσεων που είναι πλήρως διευκρινισμένες ως 
προς την τεχνική υλοποίησής τους. Το κριτήριο της "πλέ¬ 
ον συμφέρουσας από οικονομικής άποψης προσφοράς" 
προσιδιάζει στην ανάθεση συμβάσεων, των οποίων η ποι¬ 
ότητα των αντίστοιχων παραδοτέων κρίνεται ότι εξαρτά- 
ται από την ιδιαίτερη τεχνική, αλλά και οικονομική προ¬ 
σφορά του κάθε διαγωνιζομένου. 

Το αρμόδιο όργανο της Εταιρίας προκαθορίζει σε κάθε 
περίπτωση το κριτήριο ανάθεσης της δημοπρατούμενης 
σύμβασης στην προκήρυξη. 

Όταν δε κριτήριο ανάθεσης είναι η πλέον συμφέρουσα 
από οικονομική άποψη προσφορά, καθορίζονται το αρ¬ 
γότερο στη διακήρυξη τα επί μέρους κριτήρια αξιολόγη¬ 
σης των τεχνικών προσφορών και υποδεικνύεται η σχετι¬ 
κή στάθμιση που προσδίδεται σε καθένα από αυτά για τον 
προσδιορισμό της πλέον συμφέρουσας από οικονομική 
άποψη προσφοράς. Επιμέρους κριτήρια για την αξιολό¬ 
γηση των προσφορών μπορεί να είναι κυρίως τα κάτωθι 


μεταβλητά κριτήρια που συνδέονται με την συγκεκριμένη 
σύμβαση: η τιμή, η προθεσμία εκτέλεσης ή παράδοσης, 
τα έξοδα λειτουργίας, η ποιότητα, η αποδοτικότητα, τα 
τεχνικά πλεονεκτήματα, τα αισθητικά και λειτουργικά χα¬ 
ρακτηριστικά, η τεχνική αξία, η τεχνική υποστήριξη και 
εξυπηρέτηση μετά την παραλαβή κλπ. Στη διακήρυξη κα¬ 
θορίζεται, τέλος, η σχέση τεχνικής και οικονομικής προ¬ 
σφοράς, έτσι ώστε να συνάγεται πάντοτε η πλέον συμφέ¬ 
ρουσα από τεχνικής και οικονομικής άποψης προσφορά. 

ΑΡΘΡΟ 22 

Αιτιολόγηση ασυνήθιστα χαμηλών προσφορών 

Εάν το αρμόδιο όργανο της Εταιρίας θεωρήσει ότι η 
προσφορά ενός διαγωνιζομένου είναι υπερβολικά χαμη¬ 
λή σε σχέση με το αντικείμενο της δημοπρατούμενης 
σύμβασης, καλεί, πριν απορρίψειτην προσφορά, τον δια- 
γωνιζόμενο να αιτιολογήσει εγγράφως την σύνθεση της 
προσφοράς του και να εξακριβώνει αυτή τη σύνθεση, 
λαμβάνοντας υπόψη τις δοθείσες διευκρινίσεις (επαλή¬ 
θευση προσφορών). Το αρμόδιο όργανο της Εταιρίας 
μπορεί να λαμβάνει υπόψη τις επεξηγήσεις που αφορούν 
την οικονομία της μεθόδου κατασκευής ή τις επιλεγείσες 
τεχνικές λύσεις ή τις εξαιρετικά ευνοϊκές συνθήκες υπό 
τις οποίες ο οικονομικός φορέας θα εκτελέσει την σύμ¬ 
βαση. 

ΑΡΘΡΟ 23 
Προσφυγές 

Κατά κάθε πράξης ή παράλειψης της Εταιρίας αναφο¬ 
ρικά με διενεργούμενο διαγωνισμό, καθώς και κατά της 
συμμετοχής οικονομικού φορέα και της διαδικασίας απο¬ 
σφράγισης των προσφορών, είναι δυνατόν να ασκηθεί 
προσφυγή από κάθε οικονομικό φορέα που έχει έννομο 
συμφέρον. Όλες οι προσφυγές απευθύνονται στην Εται¬ 
ρία, υποβάλλονται στην έδρα της και παραλαμβάνονται 
από το αρμόδιο όργανο. Επ’αυτών και εφόσον υποβλη¬ 
θούν έγκαιρα αποφαίνεται αιτιολογημένα, κατόπιν εισή¬ 
γησης της αρμόδιας επιτροπής, το αρμόδιο όργανο της 
Εταιρίας μέσα σε προθεσμία δέκα (10) ημερών από της 
υποβολής τους. Αν παρέλθει άπρακτη η προθεσμία των 
δέκα (10) ημερών, τεκμαίρεται η απόρριψη των προσφυ¬ 
γών. 

Οι προσφυγές ασκούνται εντός ανατρεπτικής προθε¬ 
σμίας πέντε (5) ημερών αφότου ο ενδιαφερόμενος έλαβε 
γνώση της πράξης ή παράλειψης της Εταιρίας που προ- 
καλεί ζημία στα συμφέροντά του. Η προθεσμία για την 
άσκηση της προσφυγής και η άσκησή της κωλύουν τη σύ¬ 
ναψη της σύμβασης. 

Ειδικότερα, οι προσφυγές κατά της συμμετοχής οικο¬ 
νομικού φορέα και της διαδικασίας αποσφράγισης των 
προσφορών ασκούνται κατά τη διάρκειά της ή την επόμε¬ 
νη εργάσιμη ημέρα. Η προσφυγή αυτή δεν αναβάλει ή 
διακόπτει το διαγωνισμό, αλλά εξετάζεται κατά την αξιο¬ 
λόγηση των αποτελεσμάτων του διαγωνισμού από την 
αρμόδια επιτροπή κατά τον έλεγχο του φακέλου των δι- 
καιολογητικών, και εκδίδεται η σχετική απόφαση από το 
αρμόδιο όργανο της Εταιρίας. 

Η προσφυγή κατά της διακήρυξης ασκείται μέσα στο μι¬ 
σό του χρονικού διαστήματος από την τελευταία δημοσί¬ 
ευση της διακήρυξης ή την αποστολή της πρόσκλησης 
για υποβολή προσφορών (στην περίπτωση της κλειστής 
διαδικασίας) και μέχρι την καταληκτική ημερομηνία υπο¬ 
βολής των προσφορών. Για τον καθορισμό της προθε¬ 
σμίας αυτής συνυπολογίζονται και οι ημερομηνίεςτης δη¬ 
μοσίευσης ή της αποστολής της πρόσκλησης και της 
υποβολής των προσφορών. 

Στην περίπτωση της κλειστής διαδικασίας, η προσφυγή 
κατά της διακήρυξης ασκείται μόνο από όσους προσκλή¬ 
θηκαν να υποβάλουν προσφορά. 

Επί των προσφυγών κατά της διακήρυξης και εφόσον 
υποβληθούν έγκαιρα αποφαίνεται αιτιολογημένα, κατό¬ 
πιν εισήγησης της αρμόδιας επιτροπής, το αρμόδιο όρ¬ 
γανο της Εταιρίας, και η σχετική απόφαση εκδίδεται το 
αργότερο πέντε (5) εργάσιμες ημέρες πριν από την κατα¬ 
ληκτική ημερομηνία υποβολής των προσφορών. 

Η προσφυγή κατά της πρόσκλησης για υποβολή αιτήσε¬ 
ων συμμετοχής σε κλειστή διαδικασία ασκείται μέσα στο 
μισό του χρονικού διαστήματος από την τελευταία δημο¬ 
σίευση της πρόσκλησης και μέχρι την ημερομηνία λήξεως 
υποβολής των αιτήσεων συμμετοχής. Γ ια τον καθορισμό 
της προθεσμίας αυτής συνυπολογίζονται και οι ημερομη¬ 
νίες της δημοσίευσης και της υποβολής των αιτήσεων 
συμμετοχής. Επί των προσφυγών κατά της πρόσκλησης 
για υποβολή αιτήσεων συμμετοχής και εφόσον υποβλη¬ 
θούν έγκαιρα αποφαίνεται αιτιολογημένα, κατόπιν εισή¬ 
γησης της αρμόδιας επιτροπής, το αρμόδιο όργανο της 
Εταιρίας, και η σχετική απόφαση εκδίδεται το αργότερο 
πέντε (5) εργάσιμες ημέρες πριν απάτην καταληκτική ημε¬ 
ρομηνία υποβολής των αιτήσεων συμμετοχής. 

Προσφυγή κατά της συμμετοχής οικονομικού φορέα σε 
οποιοδήποτε στάδιο του διαγωνισμού κοινοποιείται υπο¬ 
χρεωτικά σε αυτόν κατά του οποίου στρέφεται. 

ΑΡΘΡΟ 24 

Καθορισμός προϋπολογισμού 

Γ ια κάθε σύμβαση που πρόκειται να ανατεθεί γίνεται 
προεκτίμηση του προϋπολογισμού της και αναφέρεται ει¬ 
δικότερα (α) εάν ο προϋπολογισμός είναι ενδεικτικός, 
οπότε η Εταιρία δέχεται οικονομικές προσφορές οποιου- 
δήποτε ύψους κατά την κρίση του προσφέροντος, (β) εάν 
ο προϋπολογισμός αποτελεί ανώτατο όριο, άνω του οποί¬ 
ου οι οικονομικές προσφορές κρίνονται από την Εταιρία 
ως ασύμφορες και (γ) εάν ο προϋπολογισμός αποτελεί 
συγχρόνως και την συμβατική αξία του έργου, οπότε η 
επιλογή του αναδόχου βασίζεται αποκλειστικά σε τεχνικά 
κριτήρια. 

Το οικονομικό αντικείμενο της σύμβασης καθορίζεται 
τελικά από την προσφορά του αναδόχου, με εξαίρεση την 
περίπτωση (γ) της προηγούμενης παραγράφου, όπου ο 
προϋπολογισμός είναι προκαθορισμένος. Η επιλογή της 
μεθόδου εκτίμησης του προϋπολογισμού και της αξίας 
της αντίστοιχης σύμβασης πρέπει να γίνεται κατά τέτοιο 
τρόπο ώστε να αποκλείεται η τεχνητή κατάτμηση του 
αντικειμένου της σύμβασης και συνακολούθως η μη 


εφαρμογή των διατάξεων της κοινοτικής νομοθεσίας πε¬ 
ρί δημοσίων συμβάσεων. Όταν τα έργα υποδιαιρούνται 
σε πολλάτμήματα, τα οποία ανατίθενται στον ανάδοχο με 
ξεχωριστή σύμβαση, για την εφαρμογή των ορίων προϋ¬ 
πολογισμού του παρόντος κανονισμού υπολογίζεται το 
άθροισμα της αξίας των επί μέρους συμβάσεων. 

ΑΡΘΡΟ 25 

Αποτέλεσμα διαγωνισμού 

Το αρμόδιο όργανο της Εταιρίας μπορεί να αποφασίσει: 

α. την κατακύρωση του αντικειμένου του διαγωνισμού ή 
μέρους αυτού κατά ποσοστό που ορίζεται στην προκήρυξη. 

Το αρμόδιο όργανο της Εταιρίας γνωστοποιεί από την 
παραλαβή σχετικής γραπτής αίτησης, σε κάθε αποκλει- 
σθέντα διαγωνιζόμενο τους λόγους απόρριψης της προ¬ 
σφοράς του και σε κάθε διαγωνιζόμενο που υπέβαλε πα¬ 
ραδεκτή προσφορά, τα χαρακτηριστικά και τα σχετικά 
πλεονεκτήματα της επιλεγείσας προσφοράς καθώς και 
το όνομα του υποψήφιου αναδόχου. 

β. την ίση κατανομή του αντικειμένου του διαγωνισμού, 
εφόσον είναι διαιρετό, μεταξύ περισσοτέρων μειοδοτών 
με ισότιμες ή ισοδύναμες προσφορές. Εάν το αντικείμενο 
του διαγωνισμού δεν είναι διαιρετό, ο ανάδοχος επιλέγε¬ 
ται με κλήρωση. Κατάταλοιπά, η γνωστοποίηση του απο¬ 
τελέσματος γίνεται σύμφωνα μετά οριζόμενα στην προη¬ 
γούμενη παράγραφο. 

γ. ματαίωση του αποτελέσματος του διαγωνισμού (και 
ενδεχομένως επανάληψή του ή συνέχιση του με τη διαδι¬ 
κασία της διαπραγμάτευσης). Το αρμόδιο όργανο της 
Εταιρίας μπορεί να ματαιώσει ή επαναλάβει ορισμένο δια¬ 
γωνισμό σε κάθε στάδιο της διαδικασίας, ιδίως για (ί) πα¬ 
ράτυπη διεξαγωγή, εφόσον από την παρατυπία επηρεά¬ 
ζεται το αποτέλεσμα της διαδικασίας, (ϋ) εάν το αποτέλε¬ 
σμα της διαδικασίας κρίνεται αιτιολογημένα μη 
ικανοποιητικό για την Εταιρία, (ίϋ) εάν ο ανταγωνισμός 
υπήρξε ανεπαρκής ή εάν υπάρχουν σοβαρές ενδείξεις ότι 
έγινε συνεννόηση των διαγωνιζομένων προς αποφυγή 
πραγματικού ανταγωνισμού, (ίν) εάν υπήρξε αλλαγή των 
αναγκών σε σχέση με τη δημοπρατούμενη σύμβαση. Στις 
περιπτώσεις αυτές, οι προσφορές που έχουν ήδη υπο¬ 
βληθεί επιστρέφονται, χωρίς να ανοιχτούν, στους οικονο¬ 
μικούς φορείς που τις υπέβαλαν. Με μέριμνα της η Εται¬ 
ρία γνωστοποιεί στους διαγωνιζομένους τους λόγους για 
τους οποίους αποφασίστηκε η ματαίωση της σύναψης 
της δημοπρατούμενης σύμβασης ή η επανεκκίνηση της 
σχετικής διαδικασίας. 

Κάθε απόφασή του αρμοδίου οργάνου της Εταιρίας 
αναφορικά με διενεργούμενο διαγωνισμό κοινοποιείται 
στους διαγωνιζομένους με επιστολή, τηλεομοιοτυπία ή 
άλλο πρόσφορο μέσο. Επικουρικά δε, μπορεί να αναρτη- 
θεί η σχετική απόφαση στην έδρα της Εταιρίας έως την 
επόμενη εργάσιμη ημέρα από εκείνη κατά την οποία ελή- 
φθη. Σε καμία περίπτωση δεν δημιουργείται υποχρέωση 
αποζημίωσης διαγωνιζομένων από την Εταιρία για οποι¬ 
οσδήποτε δαπάνες ή άλλες θετικές ή αποθετικές τους ζη¬ 
μίες, εκτός εάν ορίζεται διαφορετικά στις οικείες κοινοτι¬ 
κές και εθνικές διατάξεις. 

Για τις συμβάσεις που εμπίπτουν στο πεδίο εφαρμογής 
της κοινοτικής νομοθεσίας περί δημοσίων συμβάσεων 
εφαρμόζονται παράλληλα ή/και κατά περίπτωση υπερι¬ 
σχύουν οι σχετικοί κοινοτικοί και εθνικοί κανόνες δικαίου 
που αφορούν στην ενημέρωση των διαγωνιζομένων. 

ΑΡΘΡΟ 26 

Σύναψη σύμβασης με τον ανάδοχο 

Σε κάθε περίπτωση ανάθεσης έργου, υπηρεσίας ή προ¬ 
μήθειας, εκτός από τις περιπτώσεις της απευθείας ανά¬ 
θεσης όπως ορίζεται στο άρθρο 5 εδάφιο 2 του παρόντος 
Κανονισμού, υπογράφεται σχετική έγγραφη σύμβαση με¬ 
ταξύ του αρμοδίου οργάνου της Εταιρίας και του αναδό- 
χου. Η σύμβαση καταρτίζεται με βάση τους όρους της 
διακήρυξης και την προσφορά του αναδόχου, στην ελλη¬ 
νική γλώσσα και δεν μπορεί να περιέχει όρους αντίθετους 
προς το περιεχόμενο της διακήρυξης του συγκεκριμένου 
διαγωνισμού. Τυχόν τροποποίησή της σύμφωνα με τα 
ανωτέρω γίνεται πάντοτε εγγράφως και κατόπιν συμφω¬ 
νίας των συμβαλλομένων μερών. 

Ειδικά για τις συ μβάσεις των οποίων ο προϋπολογισμός 
είναι ίσος ή ανώτερος των 130.000 € χωρίς ΦΠΑ, ο επι- 
λεγείς διαγωνιζόμενος καλείται εντός το πολύ ενός (1) 
μηνάς απάτης εγγράφου ανακοίνωσης σε αυτόν της από¬ 
φασης της Εταιρίας για την ανάθεση της σύμβασης, να 
προσέλθει για την υπογραφή της σε καθορισμένη από τη 
διακήρυξη προθεσμία. Η προθεσμία αυτή δεν μπορεί να 
είναι μικρότερη των επτά (7) ημερών, ούτε μεγαλύτερη 
των τριάντα (30) ημερών από την ημερομηνία της προη¬ 
γούμενης ειδοποίησης, η οποία δύναται πάντως να παρα- 
τείνεται με απόφαση της Εταιρίας. 

Για την υπογραφή της σύμβασης απαιτείται πλήρης φά¬ 
κελος νομιμοποιήσεων του αναδόχου και των πληρεξου¬ 
σίων του να υπογράψουν την σύμβαση. Ο ανάδοχος υπο- 
χρεούται να διορίζει αντίκλητό του αποδεκτό από την Εται¬ 
ρία και να καταθέτει στην Εταιρία την δήλωση αποδοχής 
διορισμού εκ μέρους του αντικλήτου. Κάθε κοινοποίηση 
στον αντίκλητο τεκμαίρεται ότι έγινε στον ανάδοχο. 

Η σύμβαση περιλαμβάνει τουλάχιστον τον τόπο και το 
χρόνο υπογραφής της, τα συμβαλλόμενα μέρη, σαφή πε¬ 
ριγραφή του ανατεθέντος έργου, υπηρεσίας ή προμήθει¬ 
ας και τους όρους εκτέλεσής του, την τιμή, τις προβλεπό- 
μενες εγγυήσεις (προκαταβολής, καλής εκτέλεσης κλπ), 
τον τρόπο και το χρόνο επιστροφής τους, τον τρόπο πλη¬ 
ρωμής, τον τρόπο και το χρόνο παραλαβής, τους όρους 
της τυχόν αναθεώρησης τιμών, τις ενδεχόμενες ποινικές 
ρήτρες. Στις περιπτώσεις που στη σύμβαση προβλέπεται 
προκαταβολή, αυτή δεν μπορεί να υπερβαίνει το τριάντα 
τοις εκατό (30%) του προϋπολογισμού της σύμβασης, μη 
συμπεριλαμβανομένου του Φ.Π.Α. 

ΚΕΦΑΛΑΙΟ Γ 

ΕΚΤΕΛΕΣΗ ΤΗΣ ΣΥΜΒΑΣΗΣ 
ΑΡΘΡΟ 27 

Παρακολούθηση εκτέλεσης σύμβασης 

Κάθε θέμα που αφορά στην εκτέλεση της σύμβασης, 
εφόσον δεν ορίζεται διαφορετικά στον παρόντα Κανονι¬ 


σμό, ρυθμίζεται σύμφωνα με τα προβλεπόμενα στη δια¬ 
κήρυξη του διαγωνισμού και τη σύμβαση. 

Η παρακολούθηση και παραλαβή του έργου, υπηρε¬ 
σίας ή προμήθειας γίνεται από επιτροπές που ορίζονται 
με απόφαση του αρμοδίου οργάνου της Εταιρίας και απο¬ 
τελούνται από τρία (3) έως πέντε (5) μέλη, στελέχη της 
Εταιρίας ή του Δημοσίου ή/και του ευρύτερου δημόσιου 
τομέα. Η Εταιρία μπορεί, επιπλέον, με σκοπό την υποστή¬ 
ριξη των Επιτροπών Παρακολούθησης και Παραλαβής 
(ΕΠ Π), να ορίζει ένα ή περισσότερα μέλη της ή/και να απο¬ 
φασίζει τη σύσταση Ομάδας Υποστήριξης (ΟΥ). Στην 
Ομάδα Υποστήριξης είναι δυνατόν, ανάλογα με την φύση 
της σύμβασης, να συμμετέχει και εξειδικευμένος εξωτε¬ 
ρικός ειδικός σύμβουλος ή ομάδα εξειδικευμένων συμ¬ 
βούλων. 

Με απόφαση του αρμοδίου οργάνου της Εταιρίας και 
σε συνδυασμό με τις εσωτερικές της ρυθμίσεις και τις 
ανάγκες υλοποίησης κάθε έργου, υπηρεσίας ή προμήθει¬ 
ας προσδιορίζονται οι αρμοδιότητες καθενός από τα 
ανωτέρω όργανα. 

ΑΡΘΡΟ 28 
Παραλαβή 

Με την περάτωση των εργασιών ή και κάθε επιμέρους 
φάσης υλοποίησης του έργου, υπηρεσίας ή προμήθειας, 
το παραδοτέο παραλαμβάνεται από την ΕΠΠ, οπότε και 
συντάσσεται πρωτόκολλο παραλαβής. 

Σε περίπτωση απόρριψης του παραδοτέου από την 
ΕΠΠ, συντάσσεται πρωτόκολλο απόρριψης, το οποίο πε¬ 
ριλαμβάνει τις παρεκκλίσεις που παρουσιάζει το παραδο¬ 
τέο από τους όρους της σύμβασης, τους λόγους της 
απόρριψης και γνωμάτευση της επιτροπής περί της χρη- 
στικότητας και καταλληλότητας του παραδοτέου. Εφό¬ 
σον κριθεί από την Εταιρία ότι οι παρεκκλίσεις του παρα¬ 
δοτέου δεν επηρεάζουν την καταλληλότητά του και μπο¬ 
ρεί να χρησιμοποιηθεί, μπορεί να εγκριθεί η παραλαβή 
του με ή χωρίς έκπτωση επί της συμβατικής τιμής. 

Σε δευτεροβάθμια ΕΠΠ που συγκροτείται με απόφαση 
της Εταιρίας, παραπέμπονται για επανεξέταση περιπτώ¬ 
σεις παραδοτέων που απορρίφθηκαν ή κρίθηκαν παρα- 
ληπτέα με παρεκκλίσεις με βάση το σχετικό πρωτόκολλο 
της πρωτοβάθμιας ΕΠΠ. Η παραπομπή στη δευτεροβάθ¬ 
μια ΕΠΠ γίνεται κατόπιν σχετικού αιτήματος του αναδό¬ 
χου ή αυτεπάγγελτα από την Εταιρία. 

Με απόφαση της Εταιρίας ορίζονται οι επιμέρους δια¬ 
τυπώσεις και διαδικασίες για την παραλαβή, ή την τυχόν 
απόρριψη του παραδοτέου. 

Η παραλαβή γίνεται υποχρεωτικά μέσα στις προθε¬ 
σμίες που ορίζονται στη σύμβαση. Σε περίπτωση που η 
παραλαβή δεν πραγματοποιηθεί από την ΕΠΠ εντός των 
προβλεπομένων προθεσμιών με υπαιτιότητα της Εται¬ 
ρίας, τεκμαίρεται ότι η παραλαβή συντελέσθηκε αυτοδί¬ 
καια, με κάθε επιφύλαξη των δικαιωμάτων της Εταιρίας. 
Ανη παραλαβή συντελεσθεί αυτοδίκαια και διαπιστωθούν 
εκ των υστέρων διαφορές στο παραδοτέο, ο ανάδοχος 
έχει υποχρέωση να επιστρέφει το εργολαβικό αντάλλαγ¬ 
μα που τυχόν καταβλήθηκε για το παραδοτέο αυτό. 

Η σύμβαση θεωρείται ότι εκτελέστηκε όταν: 

α. Παραδόθηκε η προμήθεια ή υπηρεσία ή το έργο ολο¬ 
κληρωμένο, ή εάν αυτό που παραδόθηκε σε περίπτωση 
διαιρετού έργου, υπηρεσίας ή προμήθειας υπολείπεται 
του συμβατικού κατά μέρος που κρίνεται από την Εταιρία 
ως ασήμαντο. 

β. Παραλήφθηκε οριστικά το έργο, υπηρεσία ή προμή¬ 
θεια που παραδόθηκε. 

γ. Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις. 

δ. Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
απάτη σύμβαση. 

ΑΡΘΡΟ 29 

Υποχρεώσεις αναδόχου 

Ο ανάδοχος, κατάτην υπογραφήτης σύμβασήςτου με την 
Εταιρία, τεκμαίρεται ότι έχει πλήρη γνώση του συνόλου των 
συνθηκών εκτέλεσης του αντικειμένου της σύμβασης και 
των αντίστοιχων κινδύνων. Τεκμαίρεται επίσης ότι αναλαμ¬ 
βάνει την εκτέλεση της σύμβασης θεωρώντας το συμβατικό 
αντάλλαγμα επαρκές για την εκτέλεση του αντικειμένου της 
σύμβασης μετά από την συνολική έρευνα που πραγματο¬ 
ποίησε πριν από την κατάθεση της προσφοράς του. Τυχόν 
παράλειψη ή πλη μμέλεια στην ενη μέρωσή του δεντον απαλ¬ 
λάσσει από τις συμβατικέςτου υποχρεώσεις και ευθύνες. 

Ο ανάδοχος εκτελεί το αντικείμενο της σύμβασης σύμ¬ 
φωνα με τις γνωστές σε αυτόν συνθήκες. Απρόοπτη μετα¬ 
βολή συνθηκών συντρέχει μόνο εφόσον οι συγκεκριμένες 
συνθήκες που έλαβαν χώρα αποτελούν αντικείμενο μη 
ασφαλιζόμενο κατά τις συνθήκες της διεθνούς αγοράς. 

Ο ανάδοχος φέρει ευθύνη καλής και άρτιας εκτέλεσης 
του αντικειμένου της σύ μβασης. Ευθύνεται δε για κάθε εί¬ 
δους βλάβη από οιανδήποτε αιτία και εάν προέρχεται, 
εκτός αν άλλως προβλεφθεί στην σύμβασή του. 

Ο ανάδοχος έχει υποχρέωση να λαμβάνει υπόψη του 
κάθε διαπίστωση ελαττώματος ή παραλείψεως που δια¬ 
πιστώνεται από την Εταιρία. Κάθε ελάττωμα ή παράλειψη 
που γνωστοποιείται εγγράφως σε αυτόν πρέπει να επα¬ 
νορθώνεται από τον ανάδοχο μέσα σε εύλογη προθεσμία 
που καθορίζεται από την σύμβαση ή τάσσεται κατά περί¬ 
πτωση από την Εταιρία. 

Ο ανάδοχος έχει υποχρέωση να επανορθώνει τα ως 
άνω ελαττώματα ή παραλείψεις, τόσο κατά την διάρκεια 
εκτέλεσης του οικονομικού αντικειμένου της σύμβασης 
και μέχρι την οριστική παραλαβή του έργου, όσο και μετά 
την οριστική παραλαβή τους από την Εταιρία, εφόσον 
προβλέπεται από τη σύμβαση. Η κατά της έγγραφης αυ¬ 
τής γνωστοποίησης τυχόν εμπροθέσμως ασκούμενη έν¬ 
σταση του αναδόχου δεν αναστέλλει την υποχρέωσή του 
να συμμορφωθεί προς τις δοθείσες εντολές. Ο ανάδοχος 
δικαιούται συμπληρωματικής αμοιβής, εάν τελικά δικαιω¬ 
θούν οι απόψεις που υποστήριζε με την ένστασή του και 
αποδειχθεί ότι με τις δοθείσες εντολές επιτελέσθηκε υπη¬ 
ρεσία, προμήθεια ή έργο μεγαλύτερο του προβλεπόμε- 
νου από την σχετική σύμβαση. 


Σε περίπτωση άρνησης του αναδόχου να επανορθώσει 
τα διαπιστωθέντα ελαττώματα ή παραλείψεις ή σε περί¬ 
πτωση που παρέλθει άπρακτη η ταχθείσα προς επανόρ¬ 
θωση προθεσμία, η επανόρθωση γίνεται από την Εταιρία 
και καταλογίζεται στον ανάδοχο με οποιονδήποτε τρόπο 
ή αφαιρείται αυτοδικαίως από το συμβατικό αντάλλαγ¬ 
μα, με την επιφύλαξη βέβαια του δικαιώματος κηρύξεως 
του αναδόχου εκπτώτου. Εάν με την σύμβαση δεν ορίζε¬ 
ται άλλως, ο ανάδοχος δεν δικαιούται να εκχωρεί τη σύμ¬ 
βαση σε οποιονδήποτε τρίτο, ούτε να αναθέτει υπεργο- 
λαβικά σε τρίτους μέρος ή το σύνολο του αντικειμένου 
της σύμβασης, ούτε να υποκαθίσταται από τρίτο, χωρίς 
την προηγούμενη έγγραφη έγκριση της Εταιρίας. Σε πε¬ 
ρίπτωση εκχώρησης, υπεργολαβίας κλπ, ο ανάδοχος εί¬ 
ναι υποχρεωμένος να προσκομίζει στην Εταιρία τα σχετι¬ 
κά συμφωνητικά σε πρώτη αίτηση αυτής. Σε καμία δε 
ανάλογη περίπτωση ο ανάδοχος δεν απαλλάσσεται από 
τις συμβατικές του υποχρεώσεις και ευθύνες λόγω ανά¬ 
θεσης εργασιών σε τρίτους ή εκχώρησης ή υπεργολα¬ 
βίας, ούτε η Εταιρία συνδέεται συμβατικά με τα τρίτα αυ¬ 
τά πρόσωπα. 

Ο ανάδοχος έχει την υποχρέωση να μην παρεμποδίζει 
την εκτέλεση άλλων συμβάσεων της Εταιρίας. Είναι δε 
υποχρεωμένος να συνεργάζεται με την Εταιρία για την 
έγκαιρη επίλυση τυχόν διαφωνιών μεταξύ περισσοτέρων 
αναδοχών. 

Ο ανάδοχος υποχρεούται να τηρεί όλες τις συμβατικές 
προθεσμίες και το εγκεκριμένο χρονοδιάγραμμα εκτέλε¬ 
σης του έργου, υπηρεσίας ή προμήθειας. 

Ο συμβατικός χρόνος παράδοσης μπορεί με απόφαση 
του αρμόδιου οργάνου της Εταιρίας να παρατείνεται, 
ύστερα από σχετικό αίτημα του αναδόχου που υποβάλ¬ 
λεται υποχρεωτικά εγγράφως είκοσι (20) τουλάχιστον 
ημέρες, και σε εξαιρετικές περιπτώσεις δέκα (10) τουλά¬ 
χιστον ημέρες πριν από τη λήξη του συμβατικού χρόνου. 
Σε περίπτωση που λήξει ο συμβατικός χρόνος παράδο¬ 
σης και δεν υποβλήθηκε εγκαίρως αίτημα παράτασής του 
ή έληξε ο παραταθείς κατά τα ανωτέρω χρόνος παράδο¬ 
σης χωρίς ο ανάδοχος να παραδώσει το έργο, υπηρεσία 
ή προμήθεια, ο ανάδοχος κηρύσσεται έκπτωτος, σύμφω¬ 
να με τον παρόντα Κανονισμό. 

Με απόφαση του αρμοδίου οργάνου της, η Εταιρία επι¬ 
βάλλει στον ανάδοχο, πέραν των τυχόν άλλων κυρώσεων 
κατά τον παρόντα Κανονισμό ή τη σύμβαση, ποινική ρή¬ 
τρα για κάθε μέρα υπέρβασης του εγκεκριμένου χρονο¬ 
διαγράμματος και μέχρι λήξης του χρόνου της παράτα¬ 
σης που χορηγήθηκε. Το ποσό της ποινικής ρήτρας κα¬ 
θορίζεται με τη σύμβαση. 

Ο ανάδοχος υποχρεούται να ειδοποιεί τις αρμόδιες επι¬ 
τροπές της Εταιρίας για την ημερομηνία που προτίθεται 
να παραδώσει το έργο, τουλάχιστον πέντε (5) εργάσιμες 
ημέρες νωρίτερα. 

Σε περίπτωση πολύ σοβαρών λόγων που συνιστούν 
αντικειμενική αδυναμία εμπρόθεσμης παράδοσης του 
έργου ή σε περιπτώσεις ανωτέρας βίας, με απόφαση της 
Εταιρίας ο χρόνος παράδοσης μπορεί να μετατεθεί χωρίς 
να επιβληθούν κυρώσεις στον ανάδοχο. 

ΑΡΘΡΟ 30 
Έκπτωση αναδόχου 

Με απόφαση της Εταιρίας, ο ανάδοχος κηρύσσεται έκ¬ 
πτωτος σε περίπτωση μη προσέλευσής του μέσα στην 
προθεσμία που του ορίστηκε για να υπογράψει τη σύμβα¬ 
ση, καθώς και σε περίπτωση μη εκπλήρωσης των συμβα¬ 
τικών του υποχρεώσεων ή των γραπτών εντολών που του 
δίδονται σύμφωνα με την σύμβαση, και ιδιαιτέρως στις 
περιπτώσεις που αναφέρονται στον παρόντα Κανονισμό. 

Στον ανάδοχο που κηρύσσεται έκπτωτος επιβάλλονται 
με απόφαση της Εταιρίας κυρώσεις, οι οποίες καθορίζο¬ 
νται στην απόφαση αυτή. Κυρώσεις που αθροιστικά ή δια¬ 
ζευκτικά επιβάλλονται ενδεικτικά είναι: 

α. η μερική ή ολική κατάπτωση της εγγύησης συμμετο¬ 
χής ή καλής εκτέλεσης, κατά περίπτωση. 

β. Η εκτέλεση μέρους ή όλου του έργου, κατά περίπτω¬ 
ση, σε βάρος του εκπτώτου αναδόχου, σύμφωνα με τους 
όρους που θα καθοριστούν στη σχετική απόφαση της 
Εταιρίας. 

γ. Ο καταλογισμός στον ανάδοχο προστίμου για το τμή¬ 
μα του έργου για το οποίο κηρύχθηκε έκπτωτος. Το ύψος 
του προστίμου καθορίζεται με τη σχετική απόφαση της 
Εταιρίας. 

δ. Η είσπραξη εντόκως μέρους ή του συνόλου, κατά περί¬ 
πτωση, της τυχόν προκαταβολής που έχειλάβειο ανάδοχος. 

Της έκπτωσης προηγείται πάντοτε ειδική πρόσκληση 
από την Εταιρία με αναλυτική έκθεση των αξιώσεων της 
και προθεσμία για την εκτέλεσή τους. Η προθεσμία πρέ¬ 
πει να είναι ανάλογη με τις απαιτήσεις της Εταιρίας. Η ει¬ 
δική πρόσκληση και οι τασσόμενες με αυτήν προθεσμίες 
δεν ανατρέπουν τις υποχρεώσεις του αναδόχου αναφο¬ 
ρικά με την τήρηση του χρονοδιαγράμματος και τις συνέ¬ 
πειες τυχόν υπέρβασης των προθεσμιών. Όταν οριστικο- 
ποιηθεί η έκπτωση, μετά την εκδίκαση ενδεχόμενης έν¬ 
στασης του αναδόχου ασκηθείσας εντός πέντε (5) 
ημερών, εκκαθαρίζονται τα έκτης συμβάσεως απορρέο- 
ντα εκατέρωθεν δικαιώματα και υποχρεώσεις. Για την 
οριστική εκκαθάριση λαμβάνεται υπόψη και η επιμέτρηση 
του ήδη εκτελεσθέντος έργου, υπηρεσίας ή προμήθειας. 

ΑΡΘΡΟ 31 

Πληρωμές 

Η καταβολή του συμβατικού τιμήματος γίνεται σύμφω¬ 
να με την διακήρυξη και τη σύμβαση. 

Τα απαιτούμενα δικαιολογητικά για τις κατά περίπτωση 
πληρωμές ορίζονται στη σύμβαση. 

ΑΡΘΡΟ 32 

Αναστολή της σύμβασης 

Η Εταιρία διατηρεί το δικαίωμα να αναστέλλει την 
εφαρμογή μέρους ή του συνόλου της σύμβασης, με έγ¬ 
γραφη γνωστοποίηση στον ανάδοχο. Στην γνωστοποίηση 
αυτή προσδιορίζονται οι λόγοι που καθιστούν αναγκαία 
την αναστολή, η ημερομηνία έναρξής της καθώς και η πι¬ 
θανολογούμενη διάρκειάτης. Από την ημερομηνία έναρ¬ 
ξης της αναστολής ο ανάδοχος απαλλάσσεται εκείνων 
των συμβατικών του υποχρεώσεων η εκπλήρωση των 


οποίων έχει ανασταλεί. Οφείλει ωστόσο να λάβει όλα τα 
ενδεδειγμένα μέτρα για περιορισμό τυχόν δαπανών, είτε 
αυτού είτε της Εταιρίας. 

ΚΕΦΑΛΑΙΟ Δ' 

ΛΥΣΗ ΤΗΣ ΣΥΜΒΑΣΗΣ 

ΑΡΘΡΟ 33 
Λύση της σύμβασης 

Η Εταιρία διατηρεί το δικαίωμα να καταγγείλει οποτε¬ 
δήποτε τη σύμβαση με τον ανάδοχο μετά από απόφαση 
του αρμόδιου οργάνου της. 

Στην περίπτωση αυτή, ο ανάδοχος, πέραν της αμοιβής 
για το έργο, υπηρεσία ή προμήθεια που έχει εκτελέσει μέ¬ 
χρι του χρόνου της καταγγελίας, δεν δικαιούται να λάβει 
κανένα επιπλέον ποσό ως αποζημίωση, εκτός εάν το αρ¬ 
μόδιο όργανο της Εταιρίας αποφασίσει την καταβολή εύ- 
λογης αποζημίωσης. 

Σε περίπτωση θανάτου, περιορισμού κατά οποιονδήπο- 
τε τρόπο της δικαιοπρακτικής ικανότητας ή πτώχευσης 
του αναδόχου, εφόσον πρόκειται για φυσικό πρόσωπο, 
καθώς και σε περίπτωση λύσης, πτώχευσης ή θέσης σε 
αναγκαστική διαχείριση του αναδόχου, εφόσον πρόκειται 
για νομικό πρόσωπο, η σύμβαση λύνεται αυτοδικαίως 
από της επελεύσεως των ανωτέρω γεγονότων. 

Σε περίπτωση που ένα έκτων γεγονότων της προηγου- 
μένης παραγράφου επέλθει στο πρόσωπο ενός από τα 
μέλη που απαρτίζουντον ανάδοχο, εφόσον συμπράττουν 
περισσότερα φυσικά πρόσωπα, ή στο πρόσωπο ενός εκ 
των απαρτιζόντωντο νομικό πρόσωπο του αναδόχου, τό¬ 
τε εάν μεν οι υποχρεώσεις οι απορρέουσες από τη σύμ¬ 
βαση μπορούν να εκπληρωθούν από τα εναπομείναντα 
μέλη του αναδόχου, η σύμβαση εξακολουθεί να υφίστα- 
ται ως έχει και να παράγει όλα τα έννομα αποτελέσματά 
της. Στην αντίθετη περίπτωση, η σύμβαση λύνεται αυτο¬ 
δικαίως. 

Η κρίση για τη δυνατότητα εκπλήρωσης των όρων της 
συμβάσεως εναπόκειται στη διακριτική ευχέρεια του αρ¬ 
μόδιου οργάνου της Εταιρίας. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 34 
Εμπιστευτικότητα 

Η Εταιρία δεσμεύεται να τηρεί εμπιστευτικά για δύο (2) 
έτη τα στοιχεία που τίθενται στην διάθεσή της από προ- 
σφέροντες, ιδίως εάν αφορούν σε τεχνικά στοιχεία ή πλη¬ 
ροφορίες και τεχνογνωσία ή δικαιώματα πνευματικής 
ιδιοκτησίας, εφόσον αυτά φέρουν την ένδειξη "Εμπιστευ- 
τικό Έγγραφο". Παράβαση της αρχής εμπιστευτικότητας 
προκύπτει μόνο από έγγραφο που έχει εκδώσει όργανο 
της Εταιρίας. 

Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, τους νο¬ 
μικούς τους παραστάτες καθώς τους δικαστές / 

διαιτητές. Σε καμία περίπτωση η εμπιστευτικότητα δεν 
δεσμεύει την Εταιρία προς τις αρχές του Ελληνικού Κρά¬ 
τους και της Ευρωπαϊκής Ένωσης. 

ΑΡΘΡΟ 35 

Παροχή πληροφοριών - Αλληλογραφία - Γλώσσα 

Η Εταιρία δίνει στους διαγωνιζομένους κάθε απαραίτη¬ 
τη πληροφορία ή διευκρίνιση για την διεξαγωγή διαγωνι¬ 
σμού, κοινοποιώντας την και στους λοιπούς ενδιαφερο¬ 
μένους. Ουδεμία άλλη πληροφορία σε σχέση με διαγωνι¬ 
σμό δύναται να δοθεί σε ενδιαφερομένους από την 
Εταιρία και τα όργανα αυτής. 

Κάθε παροχή πληροφορίας, αλληλογραφία, γνωστο¬ 
ποίηση, υποβολή προσφυγής, αίτησης κλπ από και προς 
την Εταιρία διατυπώνεται εγγράφως στην ελληνική γλώσ¬ 
σα. Άλλως, τα σχετικά έγγραφα συνοδεύονται από μετά¬ 
φραση στην ελληνική. 

ΑΡΘΡΟ 36 
Εφαρμοστέο δίκαιο 

Ο παρών Κανονισμός έχει συνταχθεί με βάση το νόμο 
2860/2000, τις διατάξεις των κοινοτικών οδηγιών 
92/50/ΕΘΚ, 93/36/ΕΟΚ και 93/37/ΕΟΚ, όπως αυτές συ¬ 
μπληρώθηκαν και τροποποιήθηκαν με τις οδηγίες 
97/52/ΕΚ και 2001/78/ΕΚ, τις διατάξεις της κοινοτικής 
οδηγίας 89/665/ΕΟΚ, τα εθνικά νομοθετήματα ενσωμά¬ 
τωσης των κοινοτικών οδηγιών στην ελληνική έννομη τά¬ 
ξη (νόμος 2522/1997, πδ 346/98,18/00,370/95,105/00 και 
334/00) και τις γενικότερες αρχές του κοινοτικού δικαίου 
περί μη νόθευσηςτου ελεύθερου ανταγωνισμού, διαφά¬ 
νειας και παροχής ίσων ευκαιριών σε όλους τους διαγω- 
νιζόμενους. 

Σε περίπτωση που ένα ζήτημα δεν ρυθμίζεται ειδικά από 
τονπαρόντα Κανονισμό, εφαρμόζεται συμπληρωματικά η 
εκάστοτε ισχύουσα συναφής κοινοτική νομοθεσία και οι 
διέπουσες τη λειτουργία της Εταιρίας διατάξεις της ελ¬ 
ληνικής νομοθεσίας. 

ΑΡΘΡΟ 37 
Επίλυση διαφορών 

Όλες οι διαφορές που προκύπτουν από την εκτέλεση 


και ερμηνεία σύμβασης μεταξύ Εταιρίας και αναδόχου, 
καθώς και από κάθε άλλη πράξη οργάνου της Εταιρίας ή 
συμβαλλομένου με την Εταιρία και πάντοτε σε σχέση με 
συγκεκριμένη σύμβαση ανάθεσης έργου, υπηρεσίας ή 
προμήθειας επιλύονται δικαστικά. Εφαρμοστέο είναι το 
ελληνικό ουσιαστικό και δικονομικό δίκαιο, αποκλειστικά 
δε αρμόδια για την επίλυση κάθε διαφοράς είναι τα καθ’ 
ύλην αρμόδια δικαστήρια της Αθήνας, εκτός εάν ρητά 
έχει ορισθείή συμφωνηθεί διαφορετικά στην διακήρυξη ή 
την τυχόν καταρτισθείσα σύμβαση. 

Οι διαφορές μπορούν να επιλύονται και με διαιτησία, 
εφόσον αυτό προβλέπεται στην διακήρυξη και στην αντί¬ 
στοιχη σύμβαση ανάθεσης. 

ΑΡΘΡΟ 38 

Έγκριση - Τροποποίηση - Ισχύς του Κανονισμού 

Τροποποιήσεις ή συμπληρώσεις του Κανονισμού εγκρί- 
νονται και ισχύουν σύμφωνα με τις διατάξεις που ισχύουν 
για τον αρχικό Κανονισμό. Μεταγενέστερες τροποποιή¬ 
σεις του Κανονισμού κωδικοποιούνται κάθε φορά σε ενι¬ 
αίο κείμενο με πρωτοβουλία της Εταιρίας και τ έγκριση 
των Υπουργών Εσωτερικών, Δημόσιας Διοίκησης και 
Αποκέντρωσης, και Εθνικής Οικονομίας και Οικονομικών 

Εφόσον ο Κανονισμός τροποποιηθεί, σύμφωνα με τις 
διατάξεις του παρόντος άρθρου, δεσμεύει τους τρίτους 
αυτοδίκαια από την ημέρα της δημοσίευσής του στην 
Εφημερίδα της Κυβερνήσεως, έστω και εάν οι σχετικές 
τροποποιήσεις του αφορούν υπό εξέλιξη διαγωνισμό ή 
εκτελούμενη σύμβαση. 

Ο παρών Κανονισμός εγκρίνεται από τους Υπουργούς 
Εσωτερικών, Δημόσιας Διοίκησης και Αποκέντρωσης, και 
Εθνικής Οικονομίας και Οικονομικών και ισχύει από την 
ημέρα δημοσίευσής του στην Εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ/ΝΟΣ ΣΚΑΝΔΑΛΙΔΗΣ 

ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ -Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβιτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































